sagorsarker/bangla-wikipedia huggingface dataset:
পান্ডা পিঁপড়া

পান্ডা পিঁপড়া (Euspinolia militaris) হলো হাইমেনোপটেরা পর্ব ও Mutillidae পরিবারের অন্তর্ভুক্ত একপ্রকার কীট পান্ডার মত দেখতে হলেও এই পোকা যাকে পান্ডা পিঁপড়া বলা হলেও সে আসলে পিঁপড়া নয়, এটি একপ্রকার বোলতা। 
এটি এক ধরনের বোলতা যার দেহ সাদা-কালো এবং যার গোল কালো চোখ রয়েছে। এদেরকে ভেল্ভেট পিঁপড়া ও বলা হয়। পান্ডা পিঁপড়া পাওয়া যায় চিলি এবং আর্জেন্টিনার শুষ্ক অঞ্চলে। এরা পিপড়াদের মত কলোনি তৈরি করে না বরং বোলতাদের মতই একা থাকে। পান্ডা পিঁপড়ার সাদা-কালো রঙ শুধু তাদের স্ত্রী প্রজাতির মধ্যেই দেখা যায়। স্ত্রী পান্ডা পিঁপড়া উড়তে পারে না। ডানার বদলে তাদের রয়েছে ভয়ানক এক হুল যা ফোটালে অবর্ণর্নীয় ব্যথা হয়। এই হুলের কারণেই তাদের আরেকটা নাম রয়েছে, “গরুর খুনে পিঁপড়া”। তারা গায়ের রঙের মাধ্যমে অন্য প্রাণীদের এই বিষাক্ত হুল থেকে সাবধান করে দেয়। পুরুষের হুল থাকে না কারণ এই হুল মূলত পরিবর্তিত ডিম পাড়ার অঙ্গ। পুরুষ পান্ডা পিঁপড়া দেখতে সাধারণ বোলতার মতই। তাদের ডানা রয়েছে যার ফলে সে উড়তে পারে। যৌন মিলনের সময় পুরুষ স্ত্রীকে পিঠে করে উড়ে বেড়ায়। মিলন শেষে স্ত্রীকে মাটিতে নামিয়ে দেয়। স্ত্রী পিঁপড়া মাটিতে অন্য কোন পোকার বাসা খুজে বের করে সেখানে ডিম পাড়ে। ডিম ফুটে বের হয়ে পান্ডা পিঁপড়ার বাচ্চারা ওই বাসার পোকাগুলোর ডিম খেয়ে ফেলে।
আবদুল হামিদ কাদেরী বদায়ুনী

বদায়ুনী ব্রিটিশ ভারতের দিল্লীতে ১৮৯৮ সালের ১১ নভেম্বর জন্মগ্রহণ করেন। তার পিতা হাকিম আবদুল কাইয়ুম তার জন্মের ২০ দিন পর মৃত্যুবরণ করেন। তার পিতা দাদা আবদুল মজিদ কাদেরী, কাদেরী সুফি ত্বরিকার একজন শায়খ ছিলেন। তিনি তার চাচা আবদুল কাদির থেকে ধর্মীয় শিক্ষা গ্রহণ করেন এবং হাকিম আজমল খানের সাথে দিল্লীতে ইসলামি মেডিসিনে অধ্যয়ন করেন।
বদায়ুনী মাদ্রাসা কাদিরিয়া এবং কানপুরের মাদ্রাসা ইলাহিয়াতে ইসলামি বিজ্ঞানে অধ্যয়ন করেন।
খেলাফত আন্দোলনে তিনি বোম্বেয়ের কেন্দ্রীয় খেলাফত কমিটির সদস্য ছিলেন। তিনি হিন্দু আর্য সমাজীরা ভারতীয় মুসলমানদের হিন্দু ধর্মে ফিরিয়ে আনার জন্য যে শুদ্ধি আন্দোলন শুরু করেছিলেন, তার বিরুদ্ধে অবস্থান নিয়েছিলেন। আবদুল হামিদ ভারতীয় জাতীয় কংগ্রেস ত্যাগ করেন এবং শুদ্ধি আন্দোলনের বিরোধিতা করতে "মারকাজি তাবলীগ আল-ইসলাম"' এ যোগ দিয়েছিলেন এবং নঈম উদ্দিন মুরাদবাদী, আবদুল হাফিজ কাদেরী, পীর সৈয়দ জামাত আলী শাহ এবং সৈয়দ আবু আল-হাসনাত আল কাদেরীর সাথে হিন্দু ধর্মে মুসলমানদের প্রত্যাবর্তন রোধে সক্রিয়ভাবে কাজ করেছিলেন।
১৯৩৭ সালে তিনি নিখিল মুসলিম লীগ কাউন্সিলের সদস্য ছিলেন। তিনি মুসলিম লীগের পক্ষে সিলেট ও ​​বাংলায় প্রো-কংগ্রেস দেওবন্দী আলেম হুসেন আহমদ মাদনির প্রভাবকে নিরপেক্ষ করেছিলেন। পাকিস্তান গঠনের প্রস্তাবটি ১৯৩০ সালের ২৩ শে মার্চ গৃহীত হয়েছিল। লাহোরের মিন্টো পার্কে তিনি এই প্রস্তাবের পক্ষে বক্তব্য রাখেন। ১৯৪৬ সালে বেনারসে অনুষ্ঠিত অল ইন্ডিয়া সুন্নি কনফারেন্স এবং পীর জামাত আলী শাহ মুহাম্মদ আলী জিন্নাহকে একজন মুসলিম ঘোষণা করেন ও মাওলানা আবদুল হামিদ সৈয়দ জামাত আলী শাহকে সমর্থন করেছিলেন এবং কায়েদ-ই-আজম ও মুসলিম লীগের সমর্থনে ৩ ঘণ্টারও বেশি সময় বক্তব্য রাখেন। বদায়ুনি ১৯৪৬ সালে মুহাম্মদ আবদুল আলিম সিদ্দিকীর নেতৃত্বে হিজাজে গিয়েছিলেন এবং সৌদি সরকারকে হজ ট্যাক্স সমাপ্ত করার অনুরোধ জানাতে এবং একটি স্বাধীন পাকিস্তান গঠনের জন্য মুসলিম লীগের মিশনের বিষয়টি ব্যাখ্যা করার জন্য অনুরোধ জানান। তিনি ২২ বার হারামাইন শরীফাইন সফর করেছেন এবং বহু মুসলিম নেতার সাথে সাক্ষাত করেছেন। তিনি ইসলামী মতাদর্শ কাউন্সিলের প্রতিষ্ঠাতা সদস্য ছিলেন এবং জমিয়তে উলামায়ে পাকিস্তানের সভাপতি পদেও অধিষ্ঠিত ছিলেন যা পাকিস্তানে সুন্নি বেরলভী আন্দোলনের বিশিষ্ট সংস্থা ছিল। তিনি মজলিস-এ তাহাফুজ-ই-খতমে নবুওয়াতের শীর্ষস্থানীয় ছিলেন এবং করাচিতে তিন মাসের জন্য জেল খাটছিলেন। তিনি বিশ্বাস করতেন যে, অমুসলিমদের কোনও ইসলামী জাতির মন্ত্রী করা উচিত নয়। তিনি পাকিস্তানকে একটি ইসলামী জাতি হিসাবে গড়ে তোলার দাবি উত্থাপন করেছিলেন এবং উলামাদের মতামতকে ধর্মনিরপেক্ষ আইনের চেয়ে বেশি গুরুত্ব দেওয়া উচিত। তিনি আহমদিয়াদের উপর পীড়ন চালিয়ে সর্বাগ্রে ছিলেন এবং দাবি করেছিলেন যে আহমদিদের অমুসলিম ঘোষণা করা উচিত, এবং অল ইন্ডিয়া মুসলিম লীগের মাধ্যমে তিনি দাবি করেছিলেন যে আহমদিয়াদেরকে মুসলিম লীগের সদস্য না করা উচিত।
তিনি উর্দু, আরবি এবং ইংরেজিতে অনেক বই রচনা করেছেন এবং ভক্তিমূলক কবিতাও লিখেছেন।
বদায়ুনী ১৯৭০ সালের ২০ জুলাই (১৫ জমাদিউল উলা ১৩৯০ হিজরী) করাচিতে মৃত্যুবরণ করেন এবং মাঙ্গোপির রোডস্থ ইসলামি কলেজের মাঠে তাকে সমাহিত করা হয়।
মুনিবা মাজারি

মুনিবা মাজারি ( ; জন্ম: ৩ মার্চ ১৯৮৭) একজন পাকিস্তানি মানবাধিকার কর্মী, চিত্রশিল্পী, টেলিভিশন উপস্থাপক, মোটিভেশনাল স্পিকার এবং গায়িকা। ২০০৫ সালে মুনিরা মাজারি এক সাবেক বিমান বাহিনীর কর্মকর্তার সাথে বিবাহ বন্ধনে আবদ্ধ হন। বিয়ের দু'বছর পর গাড়ি এক্সিডেন্ট হয়। এর পর থেকে তিনি হুইল চেয়ার ব্যবহার করেন। নিজের সৃষ্টিশীলতা ও অনন্য দৃষ্টিভঙ্গি তাকে পরিচিত করেছে পাকিস্তানের লৌহমানবী হিসেবে৷ তিনি এখন পাকিস্তানের ইউএন ওম্যানের শুভেচ্ছাদূত৷
মুনিবা মাজারি ৩ মার্চ ১৯৮৭ সালে জন্মগ্রহণ করেন। বাবা-মায়ের কথা মানতে মাত্র ১৮বছর বয়সে বিয়ে করে নেন। তিনি বিয়ে নিয়ে অসন্তুষ্ট ছিলেন। ২০০৭সালে বিয়ের দু'বছর পর যখন তিনি এবং তার স্বামী গাড়িতে করে বেড়াতে যাচ্ছিলেন তখন গাড়ি এক্সিডেন্ট হয়। গাড়ি বড় একটি খাদে পরে যাওয়ার আগেই তার স্বামী লাফ দিয়ে গাড়ি থেকে বের হয়ে যান। কিন্তু মুনিবা বের হতে পারেনি। গাড়ি এক্সিডেন্টের পর মুনিবাকে অনেকদিন হাসপাতালে থাকতে হয়েছিলো। মারাত্মকভাবে মুনিবার হাত, পা, মেরুদন্ড, কলার ফেটে যায়। এতে তার প্যারালাইসিস হয়ে যায়। ডিভোর্স দেন স্বামীকে এবং একটি পুত্র সন্তান দত্তক নেন যার নাম রাখেন নীল মাজারি৷
মুনিবা মাজারি বর্তমানে পাকিস্তানের ইউএন ওম্যানের শুভেচ্ছাদূত হিসেবে দায়িত্ব পালন করছেন৷ ২০১১ সালে বিবিসির ১০০সর্বাধিক অনুপ্রেরণামূলক নারীর মধ্যে নিজের স্থান করে নেন। ২০১৫ সালে বিবিসির সেরা ১০০ নারীর তালিকায় আসে তার নাম। ২০১৬ সালে ফোর্বস ম্যাগাজিনেও নাম আসে তার। কানাডা গ্লোবাল কনসাল্টিং এন্ড ট্রেইন্ট সেন্টার লিমিটেড (সিজিসি) কর্তৃক 'এক্সেলেন্স ট্রেইন সার্টিফিকেট' পুরস্কার পান ১৫ ডিসেম্বর ২০১৭ সালে।
খালিয়া জমিদার বাড়ি

খালিয়া জমিদার বাড়ি বাংলাদেশ এর মাদারীপুর জেলার রাজৈর উপজেলার খালিয়া নামক গ্রামে অবস্থিত এক ঐতিহাসিক জমিদার বাড়ি। এটি অনেকের কাছে রাজারাম রায় চৌধুরীর বাড়ি হিসেবে পরিচিত। এই জমিদারীটি উজানির জমিদার বংশ থেকে দান হিসেবে পাওয়া একটি জমিদার বাড়ি।
আনুমানিক ১৭০০ শতকের দিকে এই জমিদার বংশ ও জমিদার বাড়ির গোড়াপত্তন। মূলত এই জমিদারীটি আগে উজানি জমিদারদের ছিল। তাদের মোট সাতটি জমিদারী ছিল। উজানির জমিদার এই সাতটি জমিদারী থেকে একটি জমিদারী অর্থাৎ খালিয়া জমিদারীটি রাজারাম রায়কে দান করে দেন। উজানির জমিদারদের কাছ থেকে রাজারাম রায় এই খালিয়া জমিদারী পাওয়া নিয়ে একটি কাহিনী প্রচলিত রয়েছে। রাজারাম রায়ের মাতাপিতা আগে উজানির জমিদারদের দাসদাসী হিসেবে কাজ করত। তখন তারা জমিদার বাড়িতে কাজে গেলে ছোট রাজারাম রায়কে জমিদার বাড়ির বারান্দায় রেখে যেতেন। আর ঐ সময়ে রোদ বৃষ্টিতে তাকে ছায়া দিত ফনিমনসা। এই বিষয়টি উজানির জমিদার দেখে ফেলেন এবং তার সহধর্মীনিকে জানান। তখন তার সহধর্মীনি শিশু রামের শরীরে একটি রাজতিলক দেখেন। আর এরই পরিপ্রেক্ষিতে উজানির জমিদার তার সাতটি জমিদারী থেকে একটি জমিদারী রাজারাম রায় চৌধুরীকে দান করেন এবং তার পিতামাতাকে দাসদাসী থেকে মুক্ত করে দেন। আর এখানে থেকেই এই জমিদার বংশের পথচলা শুরু। এই জমিদার বংশের মধ্যে জমিদার রাজারাম রায় চৌধুরীই ছিলেন ইতিহাসখ্যাত একজন জমিদার। তিনি তার জমিদারী আমলে প্রজাদের জন্য অনেক উন্নয়নমূলক কাজ করেন। তার আমলে তৈরি করা একটি মন্দির যা তার নামে রাজারাম মন্দির হিসেবে পরিচিত। এবং রাজারাম ইনস্টিটিউট নামে একটি বিদ্যালয় প্রতিষ্ঠা করেন।
প্রায় ২৫০ একর জমির ওপর পুরো জমিদার বাড়িটি তৈরি করা হয়। এখানে দোতলা-তিনতলা বিশিষ্ট দালান-কোঠা, বাগানবাড়ি, পূজা মন্ডপ ও শানবাঁধানো পুকুর ঘাট তৈরি করা হয়।
বর্তমানে অযত্ন ও অবহেলায় পড়ে থাকায় উক্ত জমিদার বাড়ির সকল স্থাপনাই এখন প্রায় ধ্বংসের মুখে। শুধুমাত্র তাদের তৈরি করা মন্দিরটি বাংলাদেশ পত্নতাত্ত্বিক অধিদপ্তরের আওতায় থাকায় এখনও বেশ ভালো অবস্থায় রয়েছে।
১৯৯২-৯৩ ভারত ক্রিকেট দলের জিম্বাবুয়ে সফর

ভারত ক্রিকেট দল পূর্ব-নির্ধারিত সময়সূচী মোতাবেক ১৫ থেকে ২৫ অক্টোবর, ১৯৯২ তারিখে জিম্বাবুয়ে গমন করে। এ সিরিজটি ১৯৯২-৯৩ মৌসুমে ভারত দলের দক্ষিণ আফ্রিকা সফরের উপলক্ষ্যে খেলা হয়। এ সফরে একটিমাত্র টেস্ট ও একটিমাত্র একদিনের আন্তর্জাতিক খেলা অনুষ্ঠিত হয়।
সফরের শুরুতেই ৫০-ওভারের প্রস্তুতিমূলক খেলার আয়োজন করা হয়। জিম্বাবুয়ে ক্রিকেট ইউনিয়ন সভাপতি একাদশের বিপক্ষে ভারতীয় একাদশ ১৬ রানে জয় পায়। টেস্ট খেলা সম্পর্কে উইজডেন ক্রিকেটার্স অ্যালমেনাক নিষ্প্রাণ পিচের বিষয়ে সমালোচনায় মুখরিত হয়। উভয় দলের বোলিং আক্রমণে প্রতিদ্বন্দ্বিতার কোন আভাষ বহন করেনি। জিম্বাবুয়ের অধিনায়ক ডেভিড হটন তার দলের প্রথম ইনিংসে সর্বোচ্চ রান সংগ্রাহক হন। ১২১ রানের ইনিংস খেলে দলের পক্ষে প্রথম টেস্ট সেঞ্চুরি করার গৌরব অর্জন করেন। জিম্বাবুয়ে দল প্রথম ইনিংসে ১৪৯ রানে এগিয়েছিল। পরবর্তীতে খেলাটি ড্রয়ে পরিণত হয়। এ ড্রয়ের ফলে ১৮৭৭ সালের প্রথম টেস্ট খেলায় অস্ট্রেলিয়া দলের জয়ের পর প্রথম দল হিসেবে জিম্বাবুয়ে পরাজয়বরণ করা থেকে রক্ষা পায়।
এ সিরিজের পর ভারত দল দক্ষিণ আফ্রিকা গমন করে। এরফলে, ২৩ বছর আন্তর্জাতিক ক্রিকেট অঙ্গন থেকে নিষেধাজ্ঞা কাটিয়ে উঠা দক্ষিণ আফ্রিকায় কোন আন্তর্জাতিক দল প্রথম গমন করে। অন্যদিকে, জিম্বাবুয়ে দল নিউজিল্যান্ডের বিপক্ষে স্বদেশে খেলে। পরবর্তী গ্রীষ্মে টেস্ট ক্রিকেটে জিম্বাবুয়ে দল প্রথম জয়ের সন্ধান পায়। ১৯৯৪-৯৫ মৌসুমে সফরকারী পাকিস্তানের বিপক্ষে জয় পেয়েছিল।
প্রথমে ব্যাট করতে নেমে ভারতীয় একাদশের সংগ্রহ এক পর্যায়ে ৭৬/৫ হয়। এ পর্যায়ে মোহাম্মদ আজহারউদ্দিন, শচীন তেন্ডুলকর ও সঞ্জয় মাঞ্জরেকার প্যাভিলয়নমুখী হতে বাধ্য হন। তবে, সহঃ অধিনায়ক রবি শাস্ত্রীর সাথে প্রবীণ আম্রে ষষ্ঠ উইকেটে ৪৭ রান তুলে বিপর্যয় সামাল দেন ও দলকে ২০০ রানের কোটা অতিক্রম করতে সহায়তা করেন। এছাড়াও, বল হাতে নিয়ে রবি শাস্ত্রী নির্ধারিত দশ ওভারে ২/২১ লাভ করেন। ফলশ্রুতিতে, জিম্বাবুয়ে ক্রিকেট ইউনিয়ন সভাপতি একাদশ জয়ের লক্ষ্যমাত্রা থেকে ১৭ রানে দূরে থেকে অল-আউট হয়। শেষদিকে, গেভিন ব্রায়ান্ট অপরাজিত ৫১ রানের ইনিংস উপহার দেন।
সন্দীপ গোদ

সন্দীপ গোদ (; জন্ম ৮ নভেম্বর ১৯৯১) একজন ওমানি ক্রিকেটার। ফেব্রুয়ারি ২০১৯ এ, ওমানে অনুষ্ঠিত ২০১৮-১৯ ওমান চারদেশীয় সিরিজের জন্য তাকে ওমানের টুয়েন্টি২০ আন্তর্জাতিক (টি২০আই) স্কোয়াডে অন্তর্ভুক্ত করা হয়। তিনি নেদারল্যান্ডসের বিরুদ্ধে ওমানের হয়ে ১৫ ফেব্রুয়ারি ২০১৯ তারিখে টি২০আই ক্রিকেটে পদার্পণ করেন। টি২০আই অভিষেকের পাঁচ দিন আগে, তিনি ওমান উন্নয়ন একাদশ দলে খেলেছিলেন, আয়ারল্যান্ডের বিপক্ষে বিশ ওভারের ম্যাচে তিনি অপরাজিত ছিলেন ৫৫ রান করে। তিনি ২০১৯ সালের ফেব্রুয়ারি ওমান চারদেশীয় সিরিজের পরপরই স্কটল্যান্ডের বিপরীতে ওমানের হয়ে লিস্ট এ ক্রিকেটে অভিষেক ঘটান।
২০১৯ সালের মার্চ মাসে নামিবিয়ায় আইসিসি ওয়ার্ল্ড ক্রিকেট লীগ দ্বিতীয় বিভাগ প্রতিযোগিতার জন্য ওমান দলে জায়গা পান তিনি। ওমান উক্ত প্রতিযোগিতায় শীর্ষ চারে অবস্থান করে, ফলে ওমান একদিনের আন্তর্জাতিক (ওডিআই) খেলার মর্যাদা পায়। সন্দীপ ওমানের হয়ে ২৭ এপ্রিল ২০১৯ তারিখে প্রতিযোগিতার ফাইনাল খেলায় নামিবিয়ার বিপক্ষে ওডিআই ক্রিকেটে অভিষেক করেন।
২০১৯ সালের সেপ্টেম্বরে, ২০১৯ আইসিসি টি২০ বিশ্বকাপ বাছাইপর্ব প্রতিযোগিতার জন্য ওমানের দলে জায়গা পান তিনি। ২০১৯ সালের নভেম্বরে, বাংলাদেশে অনুষ্ঠিত ২০১৯ এসিসি উদীয়মান দল এশিয়া কাপ প্রতিযোগিতার জন্য ওমানের দলে তাকে রাখা হয়েছিল।
২০১৯–২০ আয়ারল্যান্ড ত্রি-দেশীয় সিরিজ

২০১৯–২০ আয়ারল্যান্ড ত্রি-দেশীয় সিরিজ একটি টুয়েন্টি২০ আন্তর্জাতিক ক্রিকেট প্রতিযোগিতা যেটি সেপ্টেম্বর ২০১৯ আয়ারল্যান্ডে অনুষ্ঠিত হয়েছে। এটি আয়ারল্যান্ড, নেদারল্যান্ডস ও স্কটল্যান্ডের মধ্যকার একটি ত্রিদেশীয় সিরিজ ছিল।
লালবিহারী ভট্টাচার্য

লালবিহারী ভট্টাচার্য একজন ভারতীয় রাজনীতিবিদ ছিলেন। তিনি ১৯৮২ সাল থেকে ১৯৮৭ সাল পর্যন্ত পশ্চিমবঙ্গ বিধানসভায় বড়জোড়া বিধানসভা কেন্দ্রের বিধায়ক হিসেবে দায়িত্ব পালন করেছিলেন। তিনি ২০১৯ সালের ১৫ আগস্ট ৮১ বছর বয়সে মৃত্যুবরণ করেন।
আর্নেস্ট বেভিন

আর্নেস্ট বেভিন (৯ মার্চ ১৮৮১ - ১৪ এপ্রিল ১৯৫১) ছিলেন একজন ব্রিটিশ রাজনীতিবিদ, ট্রেড ইউনিয়ন নেতা, এবং শ্রম রাজনীতিবিদ। তিনি ১৯২২-৪০ সালে শক্তিশালী পরিবহন ও সাধারণ শ্রমিক ইউনিয়ন সাধারণ সম্পাদক এর সহ-প্রতিষ্ঠা ও দায়িত্ব পালন করেছিলেন এবং শ্রমমন্ত্রী হিসাবে কাজ করেছিলেন। যুদ্ধকালীন জোট সরকার। তিনি ন্যূনতম ধর্মঘট ও বাধাগ্রস্থ হয়ে সশস্ত্র পরিষেবা এবং গার্হস্থ্য শিল্প উৎপাদন উভয়ের জন্য ব্রিটিশ শ্রম সরবরাহ সর্বাধিকায়নে সাফল্য অর্জন করেছিলেন। তার সবচেয়ে গুরুত্বপূর্ণ ভূমিকা পররাষ্ট্রসচিব যুদ্ধ-পরবর্তী শ্রম সরকার এ ১৯৪৫-৫৫ সালে এসেছিল। তিনি আমেরিকান আর্থিক সহায়তা অর্জন করেছিলেন, কমিউনিজম এর তীব্র বিরোধিতা করেছিলেন এবং ন্যাটো তৈরিতে সহায়তা করেছিলেন। বেভিনের আমলে ম্যান্ডেট এবং ইস্রায়েলের রাজ্য তৈরির বিষয়টিও দেখা গেছে। তার জীবনী লেখক, অ্যালান বুলক বলেছেন যে বেভিন ক্যাসেলরিয়াঘ, ক্যানিং এবং বিদেশী সচিবদের রেখার শেষ হিসাবে দাঁড়িয়েছেন। পামারস্টন উনিশ শতকের প্রথমার্ধে এবং ব্রিটিশ শক্তি হ্রাসের কারণে তার কোনও উত্তরসূরি নেই।
হেনরি মাসগ্রোভ

হেনরি হ্যারি আলফ্রেড মাসগ্রোভ (; জন্ম: ২৭ নভেম্বর, ১৮৫৮ - মৃত্যু: ২ নভেম্বর, ১৯৩১) সারের সারবিটন এলাকায় জন্মগ্রহণকারী ইংরেজ বংশোদ্ভূত প্রথিতযশা অস্ট্রেলীয় আন্তর্জাতিক ক্রিকেটার ছিলেন। অস্ট্রেলিয়া ক্রিকেট দলের অন্যতম সদস্য ছিলেন তিনি। ১৮৮৫ সালে সংক্ষিপ্ত সময়ের জন্যে অস্ট্রেলিয়ার পক্ষে আন্তর্জাতিক ক্রিকেটে অংশগ্রহণ করেছেন হ্যারি মাসগ্রোভ নামে পরিচিত হেনরি মাসগ্রোভ।
ঘরোয়া প্রথম-শ্রেণীর অস্ট্রেলীয় ক্রিকেটে ভিক্টোরিয়া দলের প্রতিনিধিত্ব করেন। দলে তিনি মূলতঃ ডানহাতি ব্যাটসম্যান হিসেবে খেলতেন।
১৮৮১-৮২ মৌসুম থেকে ১৮৮৭-৮৮ মৌসুম পর্যন্ত হেনরি মাসগ্রোভের প্রথম-শ্রেণীর খেলোয়াড়ী জীবন চলমান ছিল। সমগ্র খেলোয়াড়ী জীবনে একটিমাত্র টেস্টে অংশগ্রহণ করেছেন হেনরি মাসগ্রোভ। ১ জানুয়ারি, ১৮৮৫ তারিখে সফরকারী ইংল্যান্ড দলের বিপক্ষে উইলিয়াম ব্রুস, জন ট্রাম্বল, এফি জার্ভিস, রোল্যান্ড পোপ, আলফ্রেড মার, হ্যারি মাসগ্রোভ, জ্যাক ওর‍েল, স্যাম মরিস ও ডিগার রবার্টসনের একযোগে টেস্ট অভিষেক ঘটেছিল। খেলায় তিনি ৪ ও ৯ রান তুলেন। ঐ খেলায় তার দল ১০ উইকেটের ব্যবধানে পরাজিত হয়। এরপর আর তাকে কোন টেস্টে অংশগ্রহণ করতে দেখা যায়নি। এটিই তার একমাত্র টেস্টে অংশগ্রহণ ছিল।
ক্রিকেট খেলা থেকে অবসর গ্রহণের পর ব্যবস্থাপকের ভূমিকায় অবতীর্ণ হয়েছিলেন। ১৮৯৬ সালে অস্ট্রেলিয়া জাতীয় ক্রিকেট দলকে নিয়ে ইংল্যান্ড গমন করেছিলেন।
২ নভেম্বর, ১৯৩১ তারিখে নিউ সাউথ ওয়েলসের ডার্লিংহার্স্ট এলাকায় ৭২ বছর বয়সে হেনরি মাসগ্রোভের দেহাবসান ঘটে।
কিম ফিলবি

হ্যারল্ড অ্যাড্রিয়ান রাসেল "কিম" ফিলবি (ইংরেজি: Kim Philby)(১ জানুয়ারি ১৯১২ - ১১ মে ১৯৮৮) ছিলেন একজন ব্রিটিশ গোয়েন্দা কর্মকর্তা এবং সোভিয়েত ইউনিয়ন এর জন্য ডাবল এজেন্ট। ১৯৬৩ সালে, তিনি কেমব্রিজ ফাইভ, দ্বিতীয় বিশ্বযুদ্ধ এবং সোভিয়েত ইউনিয়নের কাছে স্নায়ুযুদ্ধ প্রথমদিকে তথ্য প্রেরণকারী একটি গুপ্তচর বলয়ের সদস্য হিসাবে প্রকাশিত হয়েছিল। । পাঁচটির মধ্যে ফিলবি সোভিয়েতদের গোপন তথ্য সরবরাহে সবচেয়ে সফল ছিলেন বলে মনে করা হয়।
বলুহর মৎস্য প্রকল্প

বলুহর মৎস্য প্রজেক্ট বাংলাদেশের বৃহৎ মৎস প্রকল্পগুলো গুলোর মধ্যে একটি মৎস্য প্রকল্প। এটি ঝিনাইদহ জেলার কোঁটচাদপুর উপজেলার বলুহর ইউনিয়ানে অবস্থিত । পর্যটন কেন্দ্র হিসেবে দর্শনার্থীদের আনাগোনাও এতে রয়েছে। এ প্রকল্পে সরকারিভাবে দেশি বিদেশি বিভিন্ন মাছ নিয়ে গবেষণা করা হয় । বাংলাদেশের দক্ষিণাঞ্চলের সর্ববৃহৎ মৎস্য প্রকল্প হিসেবেও এর পরিচিতি রয়েছে ।
আরব্রোথ

যদিও এলাকায় এখন শহরে যে ফিরে তারিখগুলি দখল করে নিষ্পত্তির জন্য প্রমাণ লৌহযুগ, একটি শহর হিসেবে আরব্রোথ, স্কটল্যান্ড ইতিহাসে শুরু উচ্চ মধ্যযুগ পত্তনের সঙ্গে আরব্রোথ, স্কটল্যান্ড অ্যাবে 1178 হবে। আরব্রোথ শিল্প বিপ্লবকালে উল্লেখযোগ্যভাবে বৃদ্ধি পেয়েছিল যা প্রথমদিকে শণ এবং দ্বিতীয়ত পাট শিল্প ও প্রকৌশল খাতের প্রসারণের কারণে ঘটেছিল। 1839 সালে একটি নতুন বন্দর নির্মিত হয়েছিল এবং 20 তম শতাব্দীর মধ্যে আরব্রোথ স্কটল্যান্ডের অন্যতম বৃহত ফিশিং বন্দরে পরিণত হয়েছিল।
আরব্রোথের একটি সাধারণ ব্রিটিশ সামুদ্রিক জলবায়ু রয়েছে যা সমুদ্রের দ্বারা এর অবস্থান দ্বারা প্রচুরভাবে প্রভাবিত হয়।
ইসরায়েলের পারমাণবিক অস্ত্র

ইসরায়েল উল্লেখযোগ্য সংখ্যক পারমাণবিক অস্ত্রের অধিকারী বলে বিশ্বাস করা হয়। ইসরায়েলের স্টকপাইল পত্রিকার হিসাবে, দেশটির হাতে আনুমানিক ৮০ থেকে ৪০০টি পারমাণবিক বিস্ফোরকমুখ (ওয়ারহেড) রয়েছে। তারা সেগুলিকে বিমান থেকে ব্যবহারসহ আরও বেশ কয়েকটি পদ্ধতিতে ব্যবহারের ক্ষমতা রাখে বলে মনে করা হয়। পদ্ধতিগুলির মধ্যে ডুবোজাহাজ থেকে উৎক্ষিপ্ত ক্রুজ ক্ষেপণাস্ত্র এবং জেরিকো ধারার আন্তঃমহাদেশীয় নিক্ষেপী ক্ষেপণাস্ত্র পদ্ধতি দুইটি অন্যতম। দেশটি ১৯৬৬ সালের শেষের দিকে বা ১৯৬৭ সালের প্রথম দিকে প্রথম পারমাণবিক অস্ত্র তৈরি করে বলে মনে করা হয়। ফলে দেশটিকে পারমাণবিক অস্ত্র নির্মাণের ইতিহাসে বিশ্বের ষষ্ঠ দেশ হিসাবে বিবেচনা করা হয়।
তবে ইসরায়েল পারমাণবিক অস্ত্র আছে কি না, সে ব্যাপারে ইচ্ছাকৃতভাবে অস্পষ্টতার নীতি বজায় রেখেছে, আনুষ্ঠানিকভাবে কখনও পারমাণবিক অস্ত্র থাকার বিষয়টি অস্বীকার বা স্বীকার না করে এর পরিবর্তে বছরের পর বছর ধরে দেশটি পুনরাবৃত্তি করে আসছে যে "ইসরায়েল মধ্যপ্রাচ্যে পারমাণবিক অস্ত্র প্রবর্তনকারী প্রথম দেশ হবে না।" ইসরাইলও পারমাণবিক অস্ত্রের অপসারণ (এনপিটি) চুক্তিতে স্বাক্ষর করতে অস্বীকৃতি জানিয়েছে, আন্তর্জাতিক চাপ সত্ত্বেও এটি বলেছে যে এটি তাদের জাতীয় সুরক্ষা স্বার্থের পরিপন্থী হবে। 
এরপরেও ইসরায়েল অন্যান্য আঞ্চলিক শক্তিধর দেশগুলোর নিজস্ব পারমাণবিক অস্ত্র অর্জনের ক্ষমতা অস্বীকার করে পাল্টা বিস্তার ও প্রতিরোধমূলক ধর্মঘটের মতবাদ তৈরি করেছিল। ইসরায়েলি বিমানবাহিনী অপেরা অভিযান ও অর্চার্ড অভিযান পরিচালনা করে যথাক্রমে ১৯৮১ ও ২০০০ সালে ইরাকের এবং সিরিয়ার পারমাণবিক চুল্লিগুলি ধ্বংস করে দিয়েছিল। ২০১০ সালে ইরাকের পারমাণবিক স্থাপনাগুলিকে মারাত্মকভাবে ক্ষতিগ্রস্ত করা স্টক্সনেট ম্যালওয়্যারটি ইসরায়েল তৈরী করেছিল বলে মনে করা হয়। ২০১৯ সালের হিসাব অনুযায়ী ইসরায়েল মধ্যপ্রাচ্যের একমাত্র দেশ যা পারমাণবিক অস্ত্রের অধিকারী।
"শিমশোন বিকল্প" বলতে ইসরায়েলে যে দেশটির সেনা আক্রমণ করেছে অথবা ইসরায়েলের বেশিরভাগ অংশকে ধ্বংস করেছে সেই দেশটির বিরুদ্ধে "শেষ অবলম্বন" হিসেবে পারমাণবিক অস্ত্র দিয়ে ব্যাপক প্রতিশোধ নেওয়ার প্রতিরোধ কৌশলকে বোঝায়।
ইসরায়েল ১৯৪৮ সালে স্বাধীনতা ঘোষণার পর পরই পারমাণবিক অস্ত্র নিয়ে গবেষণা শুরু করে এবং ফ্রান্সের সহযোগিতায় গোপনে শিমোন পেরেসের নেতৃত্বে নেগেভ মরুভূমিতে পারমাণবিক গবেষণা কেন্দ্র গড়ে তোলা শুরু করে। ১৯৫০-এর দশকে তারা দিমোনা শহরের নিকটে একটি পারমাণবিক চুল্লি এবং প্রক্রিয়াজাতকরণ কারখানা স্থাপন করে। অস্ত্র কর্মসূচির প্রথম বিস্তৃত বিবরণটি ১৯৬৫ সালের ৫ই অক্টোবর তারিখে প্রকাশিত হয়েছিল এবং এই কেন্দ্রটিতে পূর্বে নিযুক্ত কারিগর মুরডচাই ভানুনুর কাছ থেকে প্রকাশিত সংবাদ প্রকাশিত হয়েছিল। ভানুনুকে তৎক্ষণাৎ মোসাদ দ্বারা অপহরণ করে ইসরায়েলে ফিরিয়ে আনা হয়েছিল এবং তাকে রাষ্ট্রদ্রোহী ও গুপ্তচরবৃত্তির জন্য ১৮ বছরের কারাদণ্ডে দণ্ডিত করা হয়েছিল।
দীপক ভট্টাচার্য

দীপক ভট্টাচার্য একজন ভারতীয় রাজনীতিবিদ ছিলেন। তিনি ১৯৭৮ সাল থেকে ১৯৮৩ সাল পর্যন্ত আসাম বিধানসভায় হাইলাকান্দি বিধানসভা কেন্দ্রের বিধায়ক হিসেবে দায়িত্ব পালন করেছিলেন। তিনি ২০১৯ সালের ২৯ জানুয়ারি ৭৯ বছর বয়সে মৃত্যুবরণ করেন।
খন্দকার হাসিবুল কবির

খোন্দকার হাসিবুল কবির একজন বাংলাদেশী ল্যান্ডস্কেপ স্থপতি এবং স্থাপত্য শিল্পী যিনি গ্রামীণ ও টেকসই আর্কিটেকচারে ব্র্যাক এবং গ্রামীণ এর মতো বাংলাদেশী উন্নয়ন সংস্থার সাথে কাজ করেন। ২০০৭ সালে তিনি প্রথমে "দি প্ল্যাটফর্ম অফ হোপ" ( "আশার মাচা" ) প্রস্তাব করেছিলেন যখন তিনি বস্তিতে পরিবার নিয়ে ব্যক্তিগতভাবে চলে আসেন এবং একটি সম্প্রদায়ের জায়গার নকশা করেছিলেন। এটি নিউইয়র্ক শহরের কুপার – হুইট, জাতীয় নকশা যাদুঘরে প্রদর্শিত হয়েছিল। তিনি জার্মান রুদ্রপুর আনা হেরঞ্জারের সাথে বাংলাদেশের রুদ্রপুরের এমইটিআই হ্যান্ডমেড স্কুলে কাজ করেছিলেন যার জন্যে ২০০৭ আর্কিটেকচারের জন্য আগা খান পুরস্কার পান।
কবির ২০০ সালে বাংলাদেশ প্রকৌশল ও প্রযুক্তি বিশ্ববিদ্যালয় থেকে স্নাতকোত্তর ডিগ্রি অর্জন করেন এবং পরবর্তীতে যুক্তরাজ্যের শেফিল্ড বিশ্ববিদ্যালয়ে পড়াশোনা করেন যেখানে ২০০৫ সালে তিনি মাস্টার অব আর্কিটেকচার ডিগ্রি লাভ করেন, সেখানে তিনি গবেষণা করেন "হোমস্টিটিড"। বাংলাদেশের প্লাবনভূমিতে উদ্ভিদ-সম্প্রদায়ের আড়াআড়ি সম্ভাব্য ব্যবহারের জন্য "। তিনি ২০০৩ সালে সুইডেনের লন্ড ইউনিভার্সিটি এবং "ছোট আকারের সংগঠিত স্বনির্ভর আবাসন" এর জন্য কোস্টারিকাতেও পড়াশোনা করেছিলেন। তিনি ২০০৫ সালে স্থাপত্য শিল্প বিষয়ের প্রভাষক হিসাবে ব্র্যাক বিশ্ববিদ্যালয়ে যোগদান করেন । 
গুলশান লেকের উপর বিস্তৃত একটি প্ল্যাটফর্ম তৈরির জন্য কবির স্থানীয় এক ছুতার এবং বাঁশের শ্রমিককে ব্যবহার করেছিলেন এবং সেতুর সাথে বাগানের সাথে সংযুক্ত করেছিলেন। "প্ল্যাটফর্ম অফ হোপ", ১৮ বাই ৩৬ ফুট পরিমাপের একটি উন্মুক্ত অঞ্চল হিসাবে কাজ করে যেখানে ঢাকার বস্তিদের স্থানীয় শিশুরা খেলতে জড়ো হতে পারে। এটি একটি ছোট গ্রন্থাগারও সজ্জিত। যে বস্তিটি ১২০,০০০ মানুষের বাসস্থান, এটি বাংলাদেশের রাজধানী ঢাকার বৃহত্তম বস্তি। শহরের কেন্দ্রে অবস্থিত, এটি একটি ক্রমবর্ধমান সমৃদ্ধ পাড়া এবং একটি হ্রদ দ্বারা সজ্জিত, এবং জনসংখ্যার ঘনত্বের ফলে উন্মুক্ত জমি হ্রাস পেয়েছে। ইউএনইপি অনুসারে, ২০১৫ সালের মধ্যে ঢাকা বিশ্বের দ্বিতীয় বৃহত্তম শহর হবে।
ফোর্টহিল

১৯২৪ থেকে ১৯৯৯ সালের মধ্যে এই গ্রাউন্ডে ছয়টি প্রথম-শ্রেণীর ম্যাচ অনুষ্ঠিত হয়েছিল। প্রথমটি ১৯২৪ সালে স্কটল্যান্ডের সাথে আয়ারল্যান্ড খেলেছিল। সফরকারী ভারতীয়রা ১৯৩২ সালে সেখানে প্রথম শ্রেণির ম্যাচে স্কটল্যান্ডের সাথে খেলেছিল। এর পর প্রায় ২০ বছর পরে ১৯৫১ সালে স্কটল্যান্ডের সাথে ওরচেস্টারশায়ার খেলে প্রথম-শ্রেণীর ক্রিকেটকে ফোর্টহিলে ফিরেয়ে নিয়ে আসে। মাঠটি পরে ১৯৭৮ সালে নিউজিল্যান্ড সফরকালে এবং ১৯৯২ সালে আয়ারল্যান্ড সফরকালে ব্যবহার করা হয়। বিংশ শতাব্দীতে মাঠটি প্রথম-শ্রেণীর ক্রিকেট নয় এমন অনেক সফরকারী দলের খেলা আয়োজন করেছে 
ফোর্টহিল এখনও ফোরফারশায়ার ক্রিকেট ক্লাবের হোম গ্রাউন্ড।
আজব গাঁয়ের আজব কথা

আজব গাঁয়ের আজব কথা একটি বাংলা হাস্যরসাত্বক চলচ্চিত্র যার পরিচালক তপন সিংহ। এটি শীর্ষেন্দু মুখোপাধ্যায়ের শিশুদের উপন্যাস "নবীগঞ্জের দৈত্য" অনুসারে শ্রী ভেঙ্কটেশ ফিল্মস দ্বারা নির্মিত ও ১৯৯৮ সালে প্রকাশিত। ছায়াছবির চিত্রগ্রাহক ছিলেন সৌমেন্দু রায়।
নবীগঞ্জ গ্রামের রাজা বীরচন্দ্র থাকেন। তার রাজপাট না থাকলেও গ্রামের মানুষ তাকে ভালবাসে ও রাজা বলেই ডাকে। এই গ্রামে অনেক অদ্ভুত লোকের বাস। তাদের মধ্যে প্রবীণ পুরোহিত, শিক্ষক দুখহরণ বাবু অন্যতম। একদিন কিংকর নামের দৈত্যাকৃতি একটি লোক এসে রাজবাড়িতে আশ্রয় নেয়, জানা যায় সে স্মৃতিভ্রংশ হয়েছে। গ্রামের মানুষ অনেক চেষ্টা করেও তার পরিচয় জানতে পারেনা। অন্যদিকে একদল ডাকাত রাজবাড়ীর গুপ্তধনের লোভে গ্রামে হানা দেয়। নিরীহ শিক্ষক দুখহরণের ওপর ভৌতিক ক্ষমতা ভর করে, তিনি ও গ্রামবাসীরা মিলে ডাকাতদলকে পরাস্ত করেন। ডাকাতরা কিংকরকে হত্যা করতেই এসেছিল, কারণ কিংকরের পিতা ছিল রাজ পরিবারের অন্যতম বিশ্বস্ত কর্মচারী।
কিং অব দ্য রিং

কিং অব দ্য রিং হলো ডাব্লিউডাব্লিউই ভিত্তিক একটি পে-পার-ভিউ অনুষ্ঠান। এটি ডাব্লিউডাব্লিউই এর একটি বার্ষিক পে-পার-ভিউ অনুষ্ঠান, যা ১৯৯৩ সাল থেকে চলে আসছে।
টুর্নামেন্টটি ২০০৬ সাল এর পূর্বে স্ম্যাকডাউন লাইভ এর একটি এক্সক্লুসিভ অনুষ্ঠান ছিলো।কিন্তু ২০০৬ সাল থেকে র এবং স্ম্যাকডাউন উভয় ব্র‍্যান্ডের সুপারস্টারগণ এতে অংশ নিতে পারে। ২০০৮ এবং ২০১৫(ব্র‍্যান্ডভিত্তিকহীন টুর্নামেন্ট) সালে এই টুর্নামেন্ট এ ইসিডাব্লিউ এর সুপারস্টাররাও অংশ নিয়েছিলেন।
কিং অব দ্য রিং এমন একটি অনুষ্ঠান যেখানে ১৬ জন কুস্তিগির "সিঙ্গেল এলিমিনেশন ব্র‍্যাকেট" পদ্ধতিতে কুস্তি লড়েন। যখন কোনো কুস্তিগির বন্ধনিতে থাকা তার বিপক্ষ প্রতিযোগিকে হাড়িয়ে দেন, তখন পূর্বের বিজয়ী প্রতিযোগীর সাথে লড়াই করার সু্যোগ পান। অন্তিম বিজয়ী কুস্তিগিরকে অফিশিয়ালভাবে বিজয়ীর মুকুট পড়িয়ে দেওয়া হয়। কিং অব দ্য রিংকে ডাব্লিউডাব্লিউই এর সবচেয়ে বড় ৫ বার্ষিক পে-পার-ভিউ অনুষ্ঠানের মধ্যে একটি হিসেবে ধরা হয়। এর অপর চার অনুষ্ঠান হলো রয়্যাল রাম্বল, রেসলম্যানিয়া,সামারস্ল্যাম এবং সার্ভাইভার সিরিজ।
কিং অব দ্য রিং ডাব্লিউডাব্লিউই এর একমাত্র পে-পার-ভিও অনুষ্ঠান, যার একটি সিসনও ম্যাডিসন স্কয়ার গার্ডেন এ অনুষ্ঠিত হয়নি।
রশিরাম দেববর্মা

রশিরাম দেববর্মা একজন ভারতীয় রাজনীতিবিদ ছিলেন। তিনি ১৯৭৭ সাল থেকে ১৯৯৮ সাল পর্যন্ত ত্রিপুরা বিধানসভায় মান্দাইবাজার বিধানসভা কেন্দ্রের বিধায়ক হিসেবে দায়িত্ব পালন করেছিলেন। তিনি ২০১৯ সালের ৫ আগস্ট বার্ধক্যজনিত কারণে মৃত্যুবরণ করেন।
গিয়াসউদ্দিন ইসলামিক মডেল কলেজ

গিয়াসউদ্দিন ইসলামিক মডেল কলেজ বাংলাদেশের নারায়ণগঞ্জে অবস্থিত একটি শিক্ষাপ্রতিষ্ঠান। ২০১০ সালের ১৪ জানুয়ারি প্রতিষ্ঠানটি যাত্রা শুরু করে। আনুষ্ঠানিকভাবে কলেজের পাঠদান শুরু করা হয় একই বছরের ১ জুলাই।
প্রতিষ্ঠানটি ঢাকা-চট্রগ্রাম মহাসড়কের মুক্তিস্বরণী গেইট থেকে আনুমানিক ৪৫০ ফুট দক্ষিণ পার্শ্বে, ডেমরা-নারায়ণগঞ্জ রোডের আনুমানিক ৬০০ ফুট পশ্চিম পার্শ্বে, নারায়ণগঞ্জ জেলার, সিদ্ধিরগঞ্জ থানাস্থ, হিরাঝিল এলাকার রোড নং ০২ এর উত্তর পার্শ্বে অবস্থিত।
মাহমুদ হোসেন (ক্রিকেট খেলোয়াড়)

মাহমুদ হোসেন (; জন্ম: ২ এপ্রিল, ১৯৩২ - মৃত্যু: ২৫ ডিসেম্বর, ১৯৯১) তৎকালীন ব্রিটিশ ভারতের পাঞ্জাবের লাহোর এলাকায় জন্মগ্রহণকারী প্রথিতযশা পাকিস্তানি আন্তর্জাতিক ক্রিকেটার ছিলেন। পাকিস্তান ক্রিকেট দলের অন্যতম সদস্য ছিলেন তিনি। ১৯৫২ থেকে ১৯৬২ সময়কালে পাকিস্তানের পক্ষে আন্তর্জাতিক ক্রিকেটে অংশগ্রহণ করেছেন।
ঘরোয়া প্রথম-শ্রেণীর পাকিস্তানি ক্রিকেটে পূর্ব পাকিস্তান, করাচি, ন্যাশনাল টায়ার ও রাবার কোম্পানি, পাকিস্তান ইউনিভার্সিটিজ ও পাঞ্জাব দলের প্রতিনিধিত্ব করেন। দলে তিনি মূলতঃ ডানহাতি ফাস্ট-মিডিয়াম বোলার হিসেবে খেলতেন। এছাড়াও, নিচেরসারিতে ডানহাতে কার্যকরী ব্যাটিংশৈলী প্রদর্শন করতেন তিনি।
১৯৪৯-৫০ মৌসুম থেকে ১৯৬৮-৬৯ মৌসুম পর্যন্ত মাহমুদ হোসেনের প্রথম-শ্রেণীর খেলোয়াড়ী জীবন চলমান ছিল।
সমগ্র খেলোয়াড়ী জীবনে সাতাশ টেস্টে অংশগ্রহণ করেছেন মাহমুদ হোসেন। ২৭ টেস্টে অংশ নিয়ে ৬৮ উইকেট পান। ২৩ অক্টোবর, ১৯৫২ তারিখে লখনউয়ে স্বাগতিক ভারতের বিপক্ষে সিরিজের দ্বিতীয় টেস্ট ক্রিকেটে অভিষেক ঘটে তার। ৫ জুলাই, ১৯৬২ তারিখে লিডসে স্বাগতিক ইংল্যান্ড দলের বিপক্ষে সর্বশেষ টেস্টে অংশ নেন তিনি।
১৯৫২-৫৩ মৌসুমে লখনউয়ে সিরিজের দ্বিতীয় টেস্টে ভারতের বিপক্ষে জয়ে ভূমিকা রাখেন। খান মোহাম্মদের আঘাতপ্রাপ্তির কারণে অভিষেক খেলায় চার উইকেট পান। তন্মধ্যে, প্রথম ইনিংসে ২৩ ওভারে ৩/৩৫ পান। ১৯৫৪ সালে ওভালে স্বাগতিক ইংল্যান্ডের বিপক্ষে বিজয়ে অংশ নেন। প্রথম ইনিংসে তিনি ৪/৫৮ পান ও খেলায় পাঁচ উইকেট পান। ১৯৫৬ সালে অস্ট্রেলিয়ার বিপক্ষে খেলায় অংশগ্রহণ করা থেকে নিজেকে বিরত রাখেন। পড়াশোনা ও ব্যবসায় ব্যস্ততাই এর প্রধান কারণ ছিল। তবে, ১৯৫৮-৫৯ মৌসুমে সফরকারী ওয়েস্ট ইন্ডিজের বিপক্ষে ২-১ ব্যবধানে সিরিজ বিজয়ে প্রভূতঃ ভূমিকা পালন করেন। ঢাকায় অনুষ্ঠিত সিরিজের দ্বিতীয় টেস্টে পাঁচ উইকেট পান। তন্মধ্যে, দ্বিতীয় ইনিংসে ৪/৪৮ লাভ করেন।
১৯৬১ সালে নতুন দিল্লির ফিরোজশাহ কোটলায় অনুষ্ঠিত টেস্টে নিশ্চিত পরাজয়ের সম্মুখীন পাকিস্তান দলকে ৩৫ রান সংগ্রহ করে বিপর্যয় থেকে রক্ষা করেন। ১৯৬২ সালে ইংল্যান্ডে ব্যর্থ সফরে অংশ নেন।
পাকিস্তানের ক্রিকেটের ইতিহাসের অন্যতম ক্রিকেট তারকা ছিলেন। খেলোয়াড়ী জীবনে সাহসী যোদ্ধা হিসেবে পরিচিতি পান। শেষ মুহূর্ত পর্যন্ত নিজেকে খেলায় ধরে রাখতেন। ১৯৫০-এর দশকে ফজল মাহমুদ, খান মোহাম্মদ ও মাহমুদ হোসেন - এ ত্রয়ী বোলারকে নিয়ে পাকিস্তানের বোলিং আক্রমণ পরিচালিত হয়েছিল। তারা প্রত্যেকেই লাহোরে জন্মগ্রহণ করেছিলেন। শুরুরদিকে পাকিস্তানের জয়ে এ শহর বিজয় উৎসবে মেতে উঠতো। প্রথমে খান মোহাম্মদের সাথে ও টেস্ট ক্রিকেট থেকে অবসর গ্রহণের পর ফজল মাহমুদের সাথে বোলিং জুটি গড়েছিলেন।
খেলোয়াড়ী জীবনের অধিকাংশ সময়ই মাহমুদ হোসেনকে অতিরিক্ত বোলিং করতে হয়েছিল। এরফলে প্রায়শঃই তিনি আঘাতের কবলে পড়তেন। অন্যেরা হতাশ হলেও তিনি সজীব ছিলেন।
খেলোয়াড়ী জীবন থেকে অবসর গ্রহণের পর ১৯৭৮ সালে পাকিস্তান দলকে নিয়ে ইংল্যান্ডে ব্যবস্থাপক হিসেবে যান। এরপর থেকে ওয়েম্বলিতে গ্রীষ্মকালে ব্যবসায়িক ব্যস্ততা ও শীতকালে পাকিস্তানে অবস্থান করতেন।
সেপ্টেম্বরে ডায়াবেটিসজনিত রোগে আক্রান্ত অবস্থায় হাসপাতালে ভর্তি হন। ২৫ ডিসেম্বর, ১৯৯১ তারিখে ৫৯ বছর বয়সে মিডলসেক্সের নর্থউইক পার্ক হাসপাতাল মাহমুদ হোসেনের দেহাবসান ঘটে।
ছায়াময়

ছায়াময় একটি বাংলা হাস্যরসাত্বক ও ভৌতিক চলচ্চিত্র যার পরিচালক হরনাথ চক্রবর্তী। এটি শীর্ষেন্দু মুখোপাধ্যায়ের শিশুদের উপন্যাস "ছায়াময়" অনুসারে ২০১৩ সালে প্রকাশিত।
আমেরিকা থেকে নিজের পরিবারের ইতিহাস খুজতে বাংলার শিমুলগড় গ্রামে আসে মেধাবী ছাত্র ইন্দ্রজিত। এই গ্রামে তাদের পূর্বপুরুষের রাজত্ব ছিল। স্থানীয় জমিদারের লাঠিয়ালরা তাকে চোর বলে মারধোর করে ও মৃত মনে করে ফেলে দিয়ে গেলে সে আশ্রয় পায় গ্রামের এক স্বর্ণকারের বাড়ি। স্বর্ণকারের শিশুপুত্র অলঙ্কারের সাথে সে গ্রামে খুজতে থাকে গুপ্ত প্রাসাদ, যেখানে তার পূর্বপুরুষের আত্মারা ঘুরে বেড়ান। জমিদার গগন সাপুই মতলব করে সেই গুপ্ত প্রাসাদের গুপ্তধন হাতিয়ে নেওয়ার। সে দুই ভাড়াটে গুন্ডা কালু আর পীতাম্বরকে নিয়োগ করে। কিন্তু গগন অজানা ভুতের অত্যাচারে নাজেহাল হয় আর কালু পীতাম্বরকে পিটিয়ে তাড়ান গ্রামের এক প্রবীণ ব্যক্তি। গগণ শেষে গ্রামবাসীদের কাছে ধরা পড়ে যায়।
নজির হোসেন

নজির হোসেন (৪ ফেব্রু ১৯৪৯ - ২৮ মার্চ ২০২৪) ছিলেন বাংলাদেশের সুনামগঞ্জ জেলার একজন রাজনিতিবিদ। তিনি ১৯৯১ সালে সুনামগঞ্জ-১ আসন থেকে বাংলাদেশের কমিউনিস্ট পার্টি থেকে প্রথম সংসদ সদস্য নির্বাচিত হন। এর পর ১৯৯৩ সালে তিনি বিএনপিতে যোগদান করেন। পরে ১৯৯৬ সালে দ্বিতীয়বার ও ২০০১ সালে তৃতীয়বারের মতো বিএনপি থেকে একই আসনে সংসদ সদস্য নির্বাচিত হন।
নজির হোসেন ১৯৪৯ সালের ৪ঠা ফেব্রুয়ারি সুনামগঞ্জ জেলার বিশ্বম্ভরপুর উপজেলার শাহপুর গ্রামে এক সম্ভ্রান্ত মুসলিম পরিবারে জন্মগ্রহণ করেন। তার পিতা মোঃ আব্দুল গণী ও মাতা সুয়েতুন নেছা। পঞ্চাশ দশক পর্যন্ত অত্র পরিবার তাঁত শিল্পের সাথে জড়িত ছিল। বাবা ছিলেন একজন ধার্মিক মওলানা এবং ছোট ঔষধ ব্যবসায়ী। তিনি পঞ্চম শ্রেণিতে বৃত্তি পাওয়া নজির টিউশনী করে পড়াশুনা চালিয়ে যান। তবুও অষ্টম শ্রেণি পাশের পর তার পড়াশুনা বন্ধ হবার উপক্রম হয়েছিল। তিনি ১৯৬৩ সালে সুনামগঞ্জ সরকারি জুবিলী উচ্চ বিদ্যালয় থেকে মাধ্যমিক ও সিলেট এম.সি কলেজ থেকে উচ্চ মাধ্যমিক শেষে ১৯৬৭ সালে ঢাকা বিশ্ববিদ্যালয়ে গণিত নিয়ে ভর্তি হন।
ছাত্রাবস্থায় নজির হোসেন ১৯৬৫ সালে ছাত্র ইউনিয়নে যোগদানের মধ্য দিয়ে রাজনীতিতে প্রবেশ করেন । ১৯৬৬ সালে তিনি সিলেট জেলা ছাত্র ইউনিয়নের ভারপ্রাপ্ত সম্পাদকের দায়িত্ব পালন করেন। ১৯৬৮ সালে গোপনে কমিউনিস্ট পার্টিতে যোগ দিয়ে কঠোর অধ্যবসায়, পরিশ্রম ও সততার মাধ্যমে ১৯৬৯ সালে সিলেট জেলা কমিউনিস্ট পার্টির সদস্য নির্বাচিত হন। ৬৯ এর গণঅভ্যুত্থানে সক্রিয় অংশগ্রহণ করেন। তিনি ১৯৭১ সুনামগঞ্জ সর্বদলীয় সংগ্রাম পরিষদের সহ-সম্পাদক নিযুক্ত হন৷ মুক্তিযুদ্ধে বাবু সুরঞ্জিত সেন গুপ্ত সেক্টর কমাণ্ডার ও নজির হোসেন টেকেরঘাট সাব সেক্টরের সহ-অধিনায়কের দায়িত্ব পালন করেন। ১৯৭২ সালে তিনি সুনামগঞ্জ মহকুমা সিপিবির সাধারণ সম্পাদক এবং ১৯৭৪ সালে সিপিবির কেন্দ্রীয় কমিটির সদস্য নির্বাচিত হন। ১৯৭৪ সালে ১৮ মাস ব্যাপী রাজনৈতিক পড়াশুনার জন্যে মস্কোতে ছিলেন। ১৯৭৫ সালে বঙ্গবন্ধু হত্যার পর ৪ বছর আত্নগোপনে ছিলেন এবং মুস্তাক সরকার বিরোধী সশস্ত্র প্রতিরোধ যুদ্ধে সুনামগঞ্জ অঞ্চলের স্বার্বিক দায়িত্ব পালন করেন৷ স্বৈরাচার বিরোধী আন্দোলনে ১৯৮৫ সালে নিরাপত্তা আইনে ৬ মাস কারাবরণ করেন।
১৯৯১ সালের ২৭ ফেব্রুয়ারি ৫ম জাতীয় সংসদ নির্বাচনে সিপিবি থেকে ৮ দলীয় ঐক্যজোটের প্রার্থী হয়ে নজির হোসেন প্রথম সাংসদ নির্বাচিত হন। তিনি পঞ্চম সংসদের নৌ-পরিবহন মন্ত্রণালয়ের সংসদীয় স্থায়ী কমিটির সদস্য ছিলেন৷ নব্বই দশকের প্রথম দিকে সিপিবি ভাঙ্গতে শুরু করে এবং দলের সদস্য বিভিন্ন দলে যোগ দিতে শুরু করে। তখন নজির হোসেন বিএনপিতে যোগ দেন। তিনি প্রথমে সুনামগঞ্জ জেলা বিএনপির সাধারণ সম্পাদক এবং পরবর্তীতে সভাপতি নির্বাচিত হন। সভাপতি পদাধিকারবলে জাতীয় নির্বাহী কমিটির সদস্য ছিলেন। বিএনপিতে থাকাকালীন তিনি ১৯৯৬ সালে ষষ্ঠ জাতীয় সংসদ নির্বাচন ও ২০০১ সালের অষ্টম জাতীয় সংসদ নির্বাচনে সংসদ সদস্য নির্বাচিত হন। তিনি ৮ম সংসদের প্রবাসী কল্যাণ মন্ত্রণালয়ের সংসদীয় স্থায়ী কমিটির সভাপতি ছিলেন। ১৯৯৬ সালের নির্বাচনে পরাজিত হন।
২০০৭’এর ওয়ান ইলেভেনের সময় দলের সংস্কারপন্থি অংশের নেতা হিসাবে পরিচিতি পাওয়ায় বাংলাদেশ জাতীয়তাবাদী দল থেকে তাকে বহিস্কারও করা হয়। তিনি ২০০৮ সালের জাতীয় নির্বাচনে সুনামগঞ্জ-৪ ও সুনামগঞ্জ-১ এই দুই আসন থেকে স্বতন্ত্র প্রার্থী হয়ে পরাজিত হন। ২০১৮ সালের জাতীয় নির্বাচনে সুনামগঞ্জ-১ থেকে তিনি বাংলাদেশ জাতীয়তাবাদী দলের প্রার্থী হয়ে পরাজিত হন। 
তিনি ২৮ মার্চ ২০২৪ তার উত্তরার বাসভবনে ইন্তেকাল করেন।
বাংলাদেশী মহিলা একদিনের আন্তর্জাতিক ক্রিকেটারদের তালিকা

একদিনের আন্তর্জাতিক বা ওডিআই হচ্ছে দুইটি দেশের প্রতিনিধিত্বকারী দলের মধ্যে অনুষ্ঠিত আন্তর্জাতিক ক্রিকেট খেলা, যাদের প্রত্যেকেই আন্তর্জাতিক ক্রিকেট কাউন্সিল (আইসিসি) কর্তৃক নির্ধারিত ক্রিকেটে দলের মানদণ্ড মহিলা ওডিআই মর্যাদা থাকতে হবে। মহিলা ওডিআইয়ের খেলাটি টেস্ট খেলার চেয়ে ভিন্ন, এখানে প্রতিটি দলের জন্য ওভারের সংখ্যা থাকে সীমিত, এবং প্রতিটি দল কেবল একটি ইনিংসই খেলতে পারে। বাংলাদেশ মহিলা দলের প্রথম মহিলাদের একদিনের আন্তর্জাতিক (মহিলা ওডিআই) খেলা শুরু করে ২০১১ সালে। তখন থেকে প্রতিনিধিত্বকারী দলীয় সদস্য সংখ্যা ২৯ জন। নিম্নের তালিকাটিতে প্রথম মহিলা ওডিআই-এ অভিষেকের ভিত্তিতে প্রমিলা খেলোয়াড়গণের নাম সাজানো হয়েছে। যদি কোন খেলায় একের অধিক প্রমিলা ক্রিকেটার অভিষেক করে থাকে তবে তাদেরকে নামের বর্ণানুসারে সাজানো হয়েছে।
এবি সিদ্দিক

এবি সিদ্দিক (১৯২৭-৩ সেপ্টেম্বর ২০১২) একজন বাংলাদেশী রাজনীতিবিদ। তিনি ১৯৭১ সালে বাংলাদেশের স্বাধীনতা যুদ্ধে মুক্তিযুদ্ধের সংগঠক, ৭০ এর গণপরিষদ সদস্য ও ১৯৭৯ সালে বাংলাদেশ আওয়ামী লীগের কুমিল্লা-২১ (বর্তমানে-চাঁদপুর-২) আসনের সংসদ সদস্য ছিলেন।
সিদ্দিক ১৯২৭ সালে চাঁদপুর জেলার মতলব দক্ষিণ উপজেলার বরদিয়া সরকার বাড়িতে জন্মগ্রহণ করেন। তার পিতা মরহুম হাসান আলী সরকার। ১৯৩৯ সালে বরদিয়া মধ্য ইংরেজি বিদ্যালয় থেকে উত্তীর্ণ হয়ে মতলবগঞ্জ জে.বি. উচ্চ বিদ্যালয়ে সপ্তম শ্রেণিতে ভর্তি হন। ১৯৪৩ সনে মতলব স্কুল থেকে ম্যাট্রিকুলেশন ও কুমিল্লা ভিক্টোরিয়া সরকারি কলেজ থেকে ইন্টারমিডিয়েট পরীক্ষায় পাশ করেন। রাষ্ট্রবিজ্ঞান ও অর্থনীতিতে সর্বোচ্চ নম্বরসহ ইতিহাসে ঢাকা বিশ্ববিদ্যালয় থেকে স্নাতকোত্তর ডিগ্রি অর্জন করেন। ‘মি. জিন্নাহ ‘উর্দুই কেবল উর্দুই পাকিস্তানের রাষ্ট্র ভাষা হবে’ ঘোষণা দিলে যে সব ছাত্র তার প্রতিবাদ করে, সিদ্দিকি তাদের একজন। 
সিদ্দিক প্রথম কর্মজীবন শিক্ষকতা পেশার মাধ্যমে শুরু করলেও ১৯৫১ সালে রাজকীয় পাকিস্তান বিমান বাহিনীতে যোগদান করে বিভিন্ন বিমান ঘাঁটিতে কর্মকাল কাটানোর পর পূর্ব পাকিস্তান বিমান বাহিনীর রিক্রুটিং অফিসার হিসেবে দায়িত্ব পালন করেন। এসময় তার জন্মস্থান এলাকা অনেক যুবককে পাকিস্তান বিমান বাহিনীতে নিয়োগ দেন। ১৯৬৪ সনে স্বেচ্ছায় বিমান বাহিনী থেকে অবসর নিয়ে বাঙালির স্বার্থ সম্পর্কিত সকল আন্দোলন ও কর্মকাণ্ডে সক্রিয় অংশগ্রহণ করেন। ১৯৭০ সালে বাংলাদেশ আওয়ামী লীগ বৃহত্তম মতলব থানার সভাপতি ও চাঁদপুর মহকুমা আওয়ামী লীগের সহসভাপতি নির্বাচিত হন। স্বাধীনতা সংগ্রাম শুরু হলে চাঁদপুর মহকুমার প্রধান সংগঠক হিসেবে মুক্তিবাহিনীর দায়িত্ব পালন করেন। তিনি কুমিল্লা-২১ আসনে থেকে এমপিএ, এমসিএ ও এমপি নির্বাচিত হন। তিনি কর্মজীবনে মতলব উচ্চ বিদ্যালয়, মতলব কলেজসহ একাধিক প্রতিষ্ঠানের সভাপতি ছিলেন।
সিদ্দিক এলাকায় ২টি কলেজ, কয়েকটি উচ্চ বিদ্যালয় ও অর্ধশত প্রাথমিক বিদ্যালয় স্থাপন করেন। মতলবের বিখ্যাত ‘আন্তর্জাতিক উদরাময় কেন্দ্র’ স্থাপনে এবং প্রসারণে সক্রিয় ভূমিকা রাখেন।
তিনি বাংলাদেশ আওয়ামী লীগ মতলব উপজেলা শাখা ও চাঁদপুর জেলা শাখার উপদেষ্টামণ্ডলীর সদস্য, মতলব দক্ষিণ মুক্তিযোদ্ধা সংসদ কমান্ডের প্রধান উপদেষ্টা ও মতলবগঞ্জ জে.বি. উচ্চ বিদ্যালয় প্রাক্তন ছাত্র সমিতির উপদেষ্টা ছিলেন।
৩ সেপ্টেম্বর ২০১২ সালে ঢাকা সম্মিলিত সামরিক হাসপাতালে (সিএমএইচ) মৃত্যুবরণ করেন। জাতীয় সংসদ ভবনের সামনে প্রথম জানাযা শেষে এই সাবেক সাংসদের মরদেহ মতলব দক্ষিণ উপজেলার বরদিয়া সরকার বাড়িতে দাফন করা হয়।
এমব্রেস অফ দ্য ভ্যাম্পায়ার

এমব্রেস অফ দ্য ভ্যাম্পায়ার (ইংরেজি: "Embrace of the Vampire") হল ১৯৯৫ সালে মুক্তিপ্রাপ্ত একটি মার্কিন ভ্যাম্পায়ার চলচ্চিত্র। ছবিটি পরিচালনা করেন অ্যানি গোরসাউড। এই ছবিতে অ্যামিসা মিলানো শার্লট নামে একটি কুমারী মেয়ের চরিত্রে এবং মার্টিন কেম্প তাকে তাড়া করে ফেরা এক ভ্যাম্পায়ারের চরিত্রে অভিনয় করেন। ২০১৩ সালে অ্যাঙ্কর বে হোম এন্টারটেইমেন্ট কর্তৃক এই ছবির একটি ডাইরেক্ট-টু-ভিডিও পুনঃনির্মাণ মুক্তি লাভ করে। সেই ছবিতে শ্যারোন হাইনেনডিল শার্লট ওয়েলসের ভূমিকায় অভিনয় করেন। তবে পুনর্নির্মিত ছবিটি সার্বিকভাবে সমালোচকদের নেতিবাচক প্রতিক্রিয়ায় অর্জন করেছিল।
শার্লট এক সচ্চরিত্রা কুমারী মেয়ে। সে যৌনতা নিয়ে খুবই খারাপ কিছু স্বপ্ন দেখতে শুরু করেছে। তার স্বপ্নগুলিই একমাত্র জায়গা যেখানে তার স্বপ্নের প্রেমিক অন্ধকার জগতের এক সুদর্শন ভ্যাম্পায়ার। যদিও সেটি তার বাস্তব জীবনের প্রেমিকের ক্ষেত্রে একটি উভয় সঙ্কট, কারণ সে স্বপ্নের ভ্যাম্পায়ার পুরুষের মতো ততটা আকর্ষণীয় নয়। শার্লট নিজের যে জীবনটিকে জানে সেটিতে থাকা অথবা ভ্যাম্পায়ারের জগতের অংশীদার হওয়ার মধ্যে যে কোনও একটিকে বেছে নিতে বলা হয়। এই ধরনের বিপরীতধর্মী সত্ত্বাকে বেছে নেওয়ার ক্ষেত্রে স্বাভাবিক সংঘাতও বেধে যায়। কারণ, শার্লট দেখতে পায়, তাকে শুধু তার প্রেমিক ও রহস্যময় নৈশ আগন্তুকের মধ্যে থেকে একজনকেই বেছে নিতে হবে না, বরং বেছে নিতে হবে আলো ও অন্ধকার এবং ভালো ও মন্দের মধ্যে একটিকে। শেষে মাইলোকে সংক্ষিপ্ত চুম্বনের এবং ক্যাম্পাসের বেশ্যা এলিজার (ভ্যাম্পায়ার এর মাথা দেওয়ালে ঠুকে হত্যা করে এবং দেওয়ালে লেগে থাকা তার রক্ত পান করে) দ্বারা বাধাপ্রাপ্ত হওয়ার পর শার্লট শেষবারের মতো স্বপ্নটি দেখে। এবারে ভ্যাম্পায়ারটি শার্লটকে তার সঙ্গে আসতে বলে এবং জানায় যে, এখানে (পৃথিবীতে) শার্লটের জন্য কিছুই আর অবশিষ্ট নেই। কয়েকটি স্বপ্নদৃশ্যের পর শেষ পর্যন্ত ভ্যাম্পারের সঙ্গে টাওয়ারে এসে উপস্থিত হয়। শার্লটের প্রেমিক ক্রিসও সেখানে ছিল। কিন্তু ভ্যাম্পায়ারটি ক্রিসকে ঠেলে বের করে দেয়। তারপর সে যখন শার্লটের ঘাড়ে কামড় বসাতে যাবে, এমন সময় শার্টল ক্রিসের নাম উচ্চারণ করে বসে। প্রথমে ভ্যাম্পায়ারটি তাকে ক্রিসের সম্পর্কে ভাবতে বারণ করে এবং নিজেদের প্রণয়ী যুগল হিসাবে ভাবতে বলে। তারপর শার্লট আবার ক্রিসের নাম উচ্চারণ করলে ভ্যাম্পায়ার বলে, শার্লট তার জীবনকে চিরন্তন জীবনে নিয়ে যেতে পারবে না। এই বলে ভ্যাম্পায়ার অদৃশ্য হয়ে যায়। সকালে ঘুম থেকে উঠে শার্লট ও ক্রিস পরস্পরকে চুম্বন করে। সূর্যকিরণে শায়িত অবস্থায় ভ্যাম্পায়ারটি ধ্বংসপ্রাপ্ত হয়।
২০০৫ সালে প্রকাশিত একটি সাক্ষাৎকারে "এমব্রেস অফ দ্য ভ্যাম্পায়ার" ছবির পরিচালিকা অ্যানি গোরসাউড বলেন যে, ছবিটি "৫ লক্ষ ডলারে তেরো দিনে নির্মিত হয়েছিল"। তিনি অনুমান করেন যে, ভিডিও বিক্রির ফলে ছবি থেকে আয় হয়েছে "সম্ভবত দেড় কোটি ডলার"।
বাঞ্ছারামপুর থানা

বাঞ্ছারামপুর থানা বাংলাদেশের ব্রাহ্মণবাড়িয়া জেলার অন্তর্গত বাঞ্ছারামপুর উপজেলার একটি থানা।
১৯১২ সালে বাঞ্ছারামপুরে পুলিশ ফাঁড়ি স্থাপিত হয় এবং ১৯২০ সালে ৭টি ইউনিয়ন নিয়ে পূর্ণাঙ্গ থানা গঠিত হয়।
বাঞ্ছারামপুর উপজেলার ১টি পৌরসভা ও ১৩টি ইউনিয়নের প্রশাসনিক কার্যক্রম বাঞ্ছারামপুর থানার আওতাধীন।
বাঞ্ছারামপুর পৌরসভা

বাঞ্ছারামপুর পৌরসভা বাংলাদেশের ব্রাহ্মণবাড়িয়া জেলার অন্তর্গত একটি পৌরসভা।
বাঞ্ছারামপুর পৌরসভার মোট আয়তনঃ- ১৪.৪ বর্গ কিলোমিটার।
বাঞ্ছারামপুর পৌরসভার মোট জনসংখ্যা ৩৩০৩৭ জন(২০২২ সালের জন শুমারি আনুযায়ী। 
বাঞ্ছারামপুর উপজেলার মধ্যাংশে বাঞ্ছারামপুর পৌরসভার অবস্থান। এ পৌরসভার দক্ষিণে উজানচর ইউনিয়ন, পূর্বে ছলিমাবাদ ইউনিয়ন ও দরিয়াদৌলত ইউনিয়ন, উত্তরে সোনারামপুর ইউনিয়ন এবং পশ্চিমে আইয়ুবপুর ইউনিয়ন ও বাঞ্ছারামপুর ইউনিয়ন অবস্থিত।
বাঞ্ছারামপুর উপজেলার বাঞ্ছারামপুর উত্তর ইউনিয়নের বাঞ্ছারামপুর সদর, সফিরকান্দি, নতুন হাটি, দশদোনা, জগন্নাথপুর, দুর্গারামপুর, ভিটিঝগড়ারচর ও আছাদনগর গ্রামের আংশিক অংশ নিয়ে ২০১৩ সালের ৬ জুলাই বাঞ্ছারামপুর পৌরসভা প্রতিষ্ঠিত হয়।
০৬/০৬/২০১৩ ইং।
বাঞ্ছারামপুর পৌরসভা একটি 'খ' শ্রেণীর পৌরসভা। এ পৌরসভার প্রশাসনিক কার্যক্রম বাঞ্ছারামপুর থানার আওতাধীন। এটি জাতীয় সংসদের ২৪৮নং নির্বাচনী এলাকা ব্রাহ্মণবাড়িয়া-৬ এর অংশ। পৌরসভাটি ৯টি ওয়ার্ডে বিভক্ত।
ইহসান

ইহসান (; "এহসান"ও বলা হয়) হল একটি আরবি পরিভাষা, যার অর্থ সৌন্দর্যবর্ধন, সম্পূর্ণতা, পরিপূর্ণতা, চমৎকারিতা, দয়া, সদ্ব্যবহার, অবস্থার উন্নতিকরণ, কোন কিছুকে ভালো করা, উন্নত করা বা সুন্দর করা (আরবি "হুসন" বা সৌন্দর্য এবং আরবি "হাসান" বা ভালো থেকে)। এটি হল ইমান আনা ও কাজে কর্মে তা প্রদর্শন, ধর্মীয় বিষয় হতে সৃষ্ট একটি সামাজিক দ্বায়িত্ববোধ। ইসলামে, ইহসান হল ইবাদতে সৌন্দর্য, উত্তমতা বা পরিপূর্ণতার অর্জনের জন্য মুসলিমদের দ্বায়িত্ব, যেমনটা হল মুসলিমদের এমনভাবে ইবাদতের চেষ্টা করা, যেন তারা আল্লাহকে দেখছে, এবং যদিও তারা আল্লাহকে দেখতে পায় না, তারা নিঃসন্দেহে বিশ্বাস করে যে, তিনি নিঃসন্দেহে তাদেরকে দেখছেন। এই সংজ্ঞা এসেছে "জিব্রাইলের হাদীস" নামে খ্যাত একটি হাদিস থেকে।
ইসলাহ

ইসলাহ বা আল-ইসলাহ (الإصلاح ,إصلاح, '), যা ইসলাহুল কুলুব বা অন্তর সংষ্কার নামেও পরিচিত, হল একটি আরবি শব্দ, যা ইসলামে উন্নয়ন, বিকাশ, অবস্থার উন্নতিকরণ, কোনকিছু সংশোধন ও পাপমোচন, মীমাংসা, বন্দোবস্ত"' হিসেবে প্রধানত "সংষ্কার বা উন্নয়ন" অর্থে ব্যবহৃত হয়। শব্দটি ধর্ম এ রাজনৈতিক পরিভাষা হিসেবে এবং ব্যক্তি ও স্থানের নাম হিসেবে ব্যবহৃত হয়। তাজদিদ (অর্থঃ নবায়ন) হল এর সাথে বহুল ব্যবহৃত একটি শব্দ, যার অর্থ নতুনরূপে মুসলিম সমাজের সংষ্কার এবং যারা তাজদিদ করেন তাদের মুজাদ্দিদ বলা হয়। ইসলামী খলিফা দ্বিতীয় উমরকে ইসলামের প্রথম মুজাদ্দিদ বলে গণ্য করা হয়।
সাধু যোহন লিখিত সুসমাচার

সাধু যোহন লিখিত সুসমাচার () হল চতুর্থ প্রামাণ্য সুসমাচার। এই সুসমাচারটির লেখকের নাম অপ্রকাশিত; যদিও এটির ঐতিহ্যগত সূত্র হিসাবে যিশুর এক অজ্ঞাতনামা ""প্রিয় শিষ্য"কে চিহ্নিত করা হয়। এটির রচনাশৈলী ও বিষয়বস্তুর সঙ্গে তিনটি যোহনীয় পত্রের ঘনিষ্ঠ সম্পর্ক বিদ্যমান। যোহন লিখিত সুসমাচার, উল্লিখিত তিনটি পত্র ও প্রকাশিত বাক্য – এই পুস্তক পাঁচটি কোনও একজন মাত্র লেখকের রচনা না হলেও অধিকাংশ গবেষকই এগুলিকে এককভাবে যোহনীয় সাহিত্য সংগ্রহ হিসাবে বর্ণনা করেন।
এই সুসমাচারে নিবদ্ধ ধর্মোপদেশগুলি এটির রচনার সমসাময়িক যুগের চার্চ-সিনাগগ বিতর্ক-সংক্রান্ত বিষয়গুলির প্রেক্ষিতে গুরুত্ববহ ছিল বলে মনে হয়। যোহন লিখিত সুসমাচারে লক্ষণীয় বিষয় এই যে, এই পুস্তকে উল্লিখিত খ্রিস্টান সম্প্রদায় স্বীয় সংজ্ঞা প্রদানের ক্ষেত্রে একটি বৃহত্তর খ্রিস্টীয় সম্প্রদায়ের অংশ হিসাবে নিজেদের চিহ্নিত করার তুলনায় ইহুদি সম্পদায়ের সঙ্গে তাদের পার্থক্য নিরুপণে বিশেষ গুরুত্ব আরোপ করেছে। খ্রিস্টধর্মের সূত্রপাত যদিও ইহুদি ধর্মের মধ্যেই একটি আন্দোলন হিসাবে, তবু ক্রমে ক্রমে দুই ধর্মের পারস্পরিক বিরোধিতার ফলে এটি ইহুদি ধর্ম থেকে বিচ্ছিন্ন হয়ে যায়।
যোহন লিখিত সুসমাচার, তিনটি যোহনীয় পত্র ও প্রকাশিত বাক্যের মধ্যে কিছু লক্ষণীয় সাদৃশ্য রয়েছে। এই সাদৃশ্য অবশ্য সুসমাচারটির সঙ্গে প্রকাশিত বাক্যের যতটা, তার থেকে অনেক বেশি সুসমাচার ও পত্র তিনটির (বিশেষত সুসমাচার ও প্রথম পত্রে) মধ্যে। তাই একক লেখকের রচনা না হলেও এই পাঁচটিকে যোহনীয় সাহিত্যের একক সমাহৃতি হিসাবে ধরা হয়।
Online translations of the Gospel of John:
প্রথম মেরি (ইংল্যান্ড)

প্রথম স্ত্রীর ক্যাথরিন অফ আরাগনের গর্ভে জন্ম নেওয়া রাজা অষ্টম হেনরির বেঁচে থাকা একমাত্র প্রাপ্তবয়স্ক সন্তান মেরি। তার কনিষ্ঠ সৎ-ভাই ষষ্ঠ এডওয়ার্ড (হেনরি এবং জেন সিমুরের পুত্র) ১৫৪৭ সালে নয় বছর বয়সে পিতার স্থলাভিষিক্ত হন। ১৫৫৩ সালে এডওয়ার্ড মারাত্মক অসুস্থ হয়ে পড়ার পর মেরিকে উত্তরসূরির তালিকা থেকে সরিয়ে দেওয়ার চেষ্টা করেছিলেন। তিনি সঠিকভাবেই ধারণা করেছিলেন, মেরি চলমান ধর্ম সংস্কার আন্দোলনকে ধ্বংস করে দেবেন। এডওয়ার্ডের মৃত্যু হলে শীর্ষস্থানীয় রাজনীতিবিদেরা লেডি জেন গ্রেকে রানি হিসেবে ঘোষণা করেন। মেরি এ পরিস্থিতিতে দ্রুত পূর্ব আঙ্গলিয়ায় একটি যোদ্ধাবাহিনী প্রস্তুত করে জেনকে বহিষ্কার করেন এবং শেষ পর্যন্ত তার শিরোশ্ছেদ করা হয়। ঐতিহাসিকভাবে বিতর্কিত লেডি জেন এবং সম্রাজ্ঞী মাতিলদা-এর শাসনামলকে বাদ দিলে মেরিই ছিলেন ইংল্যান্ডের প্রথম রানি শাসক। ১৫৫৪ সালে মেরি দ্বিতীয় ফিলিপকে বিয়ে করেন। ১৫৫৬ সালে স্পেনের রাজা হিসেবে ফিলিপের অভিষেক হলে মেরি হন স্পেনের রাজরানি।
মেরি তার পাঁচ বছর মেয়াদি শাসনকালে ২৮০ জনেরও বেশি প্রটেস্ট্যান্ট ধর্মাবলম্বীদের পুড়িয়ে মেরেছিলেন যা কুখ্যাত হয়ে আছে মেরীয় নিপীড়ন হিসেবে। ১৫৫৮ সালে মেরির মৃত্যুর পরে, তার ছোট বোন হেনরি এবং অ্যান বোলেনের কন্যা প্রথম এলিজাবেথ রাণী হিসেবে অভিষিক্ত হন এবং তার ৪৫ বছরব্যাপি শাসনামলের শুরুতেই রোমান ক্যাথলিকিজমের পুনঃপ্রতিষ্ঠার সমাপ্তি নিশ্চিত করেন।
আব্দুস সালাম খান

সালাম ১৯০৬ সালে পূর্ব বাংলা ব্রিটিশ ভারতের ফরিদপুরে জন্মগ্রহণ করেন । ১৯২৯ সালে তিনি কলকাতা প্রেসিডেন্সি কলেজ থেকে ইংরেজিতে স্নাতকোত্তর শেষ করেন । তিনি ১৯৩১ সালে ঢাকা বিশ্ববিদ্যালয় থেকে রাষ্ট্রবিজ্ঞান এবং আইন বিষয়ে স্নাতক পড়াশোনা শেষ করেন 
আইনজীবী হিসাবে সালাম খান তার পেশাগত জীবন শুরু করেছিলেন। তিনি মুসলিম লীগ দিয়ে এবং পাকিস্তান আন্দোলনে সক্রিয় অংশ নিয়ে রাজনৈতিক জীবন শুরু করেছিলেন। মতবিরোধের কারণে তিনি মুসলিম লীগ থেকে পদত্যাগ করেছিলেন। ১৯৪৯ সালে তিনি আওয়ামী মুসলিম লীগে যোগদান করেন এবং লীগের কার্যনির্বাহী কমিটিতে নির্বাচিত হন। ১৯৫৩ থেকে ১৯৫৫ সাল পর্যন্ত তিনি আওয়ামী মুসলিম লীগের সহ-সভাপতি ছিলেন। ১৯৫৪ সালে তিনি যুক্তফ্রন্ট থেকে পূর্ববঙ্গ প্রাদেশিক পরিষদে নির্বাচিত হন। 
১৯৫৫ সালে খানকে গণপূর্ত ও যোগাযোগের প্রাদেশিক মন্ত্রী করা হয়। তার আমলে কেন্দ্রীয় শহীদ মিনারের ভিত্তিপ্রস্তর স্থাপন করা হয়েছিল। তিনি আওয়ামী মুসলিম লীগ আওয়ামী লীগের নামকরণের বিরোধিতা করেছিলেন। তিনি তার নিজস্ব দল গঠন করেন, যা আওয়ামী মুসলিম লীগ নামটি ধরে রেখেছে। তিনি ১৯৫৫ থেকে ১৯৫৮ সাল পর্যন্ত নতুন আওয়ামী মুসলিম লীগের সভাপতি ছিলেন। ১৯৫৬ সালের ১১ জুলাই তিনি মন্ত্রিসভা থেকে পদত্যাগ করেন। ১৯৬০ সালে তাকে নির্বাচনী সংস্থা অযোগ্যতা আদেশের অধীনে পাকিস্তানের নির্বাচনে অংশ নিতে নিষেধ করা হয়েছিল। 
১৯৬৪ সালে পার্টি পুনরুদ্ধারের পর সালাম খানকে আওয়ামী লীগের কেন্দ্রীয় কার্যনির্বাহী কমিটির সদস্য করা হয়। ১৯৬৬ সালের ১৯ মার্চ তিনি ঢাকার ইডেন হোটেলে আওয়ামী লীগের কাউন্সিল সভার উদ্বোধন করেন। সভায় শেখ মুজিবুর রহমানের ছয় দফা আন্দোলনে রূপান্তরিত হয়। ১৯৬৬ সালে তিনি ঢাকা হাইকোর্ট আইনজীবী সমিতির সভাপতি নির্বাচিত হন। ১৯৬৭ সালে তিনি পাকিস্তান গণতান্ত্রিক আন্দোলনে অংশ নিয়েছিলেন। তিনি ১৯৬৮ সালে আগরতলা ষড়যন্ত্র মামলার প্রধান প্রতিরক্ষা আইনজীবী ছিলেন। তিনি পূর্ব পাকিস্তানে ১৯৬৯ সালের অভ্যুত্থানে জড়িত ছিলেন। ১৬৬৯ সালে তিনি নুরুল আমিনের পাকিস্তান ডেমোক্র্যাটিক পার্টিতে যোগ দেন। তিনি দলটির প্রাদেশিক ইউনিটের সভাপতি নির্বাচিত। 
সালান ১৯৭২ সালের ২৯ ফেব্রুয়ারি মারা যান।
বদরুদ্দোজা আহমেদ সুজা

বদরুদ্দোজা আহমেদ সুজা বাংলাদেশের একজন রাজনিতিবিদ। তিনি সুনামগঞ্জ-১ থেকে জাতীয় পার্টির হয়ে ১৯৮৮ সালে চতুর্থ জাতীয় সংসদ সদস্য নির্বাচিত হয়েছিলেন।
বদরুদ্দোজা আহমেদ সুজা সিলেট বিভাগের সুনামগঞ্জ জেলায় জন্মগ্রহণ করেন। তার পিতা সুনামগঞ্জের বিশিষ্ট রাজনীতিবিদ তৎকালীন পাকিস্তান জাতীয় পরিষদের পার্লামেন্টারি সেক্রেটারি আবদুল খালেক।
বদরুদ্দোজা আহমেদ সুজা বাংলাদেশ মুসলিম লীগের সভাপতি। তিনি সুনামগঞ্জ-১ থেকে জাতীয় পার্টির হয়ে ১৯৮৮ সালে চতুর্থ জাতীয় সংসদ সদস্য নির্বাচিত হয়েছিলেন। ১৯৯১ সালের পঞ্চম জাতীয় সংসদ নির্বাচনে ন্যাশনাল ডেমোক্রেটিক পার্টির হয়ে, ২০০১ সালে অষ্টম জাতীয় সংসদ নির্বাচনে জাতীয় পার্টি (মঞ্জু) হয়ে ও ২০১৮ সালে বাংলাদেশ মুসলিম লীগের হয়ে নির্বাচনে অংশগ্রহণ করে পরাজিত হন।
শিরীন আহমেদ

শিরীন আহমেদ হলেন একজন বাংলাদেশি রাজনীতিবিদ যিনি বাংলাদেশ আওয়ামী লীগের রাজনীতির সাথে যুক্ত। চাকরি জীবনে তিনি জীবন বীমা করপোরেশনের একজন সরকারি কর্মকর্তা ছিলেন। তিনি একাদশ জাতীয় সংসদের সংরক্ষিত নারী আসনের সাংসদ হিসেবে দায়িত্ব পালন করছেন।
তিনি বাংলাদেশ আওয়ামীলীগ-এর রাজনীতিতে সক্রিয়ভাবে আংশগ্রহণ করছেন আর বর্তমানে তিনি তার প্রয়াত স্বামী বজলুর রহমান কর্তৃক প্রতিষ্ঠিত বঙ্গবন্ধু সৈনিক লীগ নামক দলটির নেতৃত্ব দিচ্ছেন। তিনি বিজ্ঞান ও প্রযুক্তি বিষয়ক মন্ত্রণালয়ের স্থায়ী কমিটির একজন সদস্যা তিনি। মহিলা ও শিশু বিষয়ক মন্ত্রণালয়ের পলিসি লিডারশিপ অ্যান্ড অ্যাডভোকেসি ইউনিট প্রজ্ঞাপনে 'নারী উন্নয়ন উন্নয়ন ও বাস্তবায়ন কমিটি'র ৫০ সদস্যের অন্যতম তিনি।
খান বাহাদুর জিয়াউল হক

খান বাহাদুর মোহাম্মদ জিয়াউল হক (১৮৯৫-১৯৫৮) যিনি খান বাহাদুর মাওলানা জিয়াউল হক নামেও পরিচিত। শিক্ষাবিদ, কলকাতা মাদ্রাসা-ই-আলিয়ার অধ্যক্ষ এবং ঢাকার মাদ্রাসা-ই-আলিয়ার প্রথম অধ্যক্ষ ছিলেন।
খান বাহাদুর মাওলানা জিয়াউল হক ১৮৯৫ সালে চট্টগ্রামের সন্দ্বীপের মুহাম্মদপুর গ্রামে জন্মগ্রহণ করেন। তার পিতা মোহাম্মদ আমানত আলী। ১৯১৩ সালে চাহারাম কেন্দ্রীয় পরীক্ষায় প্রথম বিভাগ পয়ে সরকারি টেলেন্টপুল বৃত্তি লাভ করেন। ১৯১৭ সালে তিনি চট্টগ্রাম নগরের মিউনিসিপাল স্কুল থেকে এন্ট্রান্স এবং চট্টগ্রাম কলেজ থেকে ১৯২১ সালে বিএ পাস করেন। ১৯২৩ সালে তিনি কলকাতা বিশ্ববিদ্যালয় থেকে আরবিতে এবং ১৯২৪ সালে এম.এ ডিগ্রি লাভ করেন ফার্সিতে ।
খান বাহাদুর মাওলানা জিয়াউল হক ১৯২৪ সালে ঢাকা বিশ্ববিদ্যালয়ে আরবি ও ফার্সি বিভাগ খোলার পর তিনি ওই বিভাগের প্রথম অধ্যাপক নিযুক্ত হন। ১৯২৬ সালে তিনি ফেনী সরকারি কলেজ এবং ১৯২৭ সালে কলকাতার প্রেসিডেন্সি কলেজে আরবি ও ফার্সির অধ্যাপক ছিলেন। ১৯৩০ সালে রাজশাহী মাদ্রাসা, ১৯৪১ সালে হুগলি ইসলামিক ইন্টারমিডিয়েট কলেজ এবং ১৯৪৩ সালে কলকাতা মাদ্রাসা-ই-আলিয়ার অধ্যক্ষ ছিলেন। ১৯৪৭ সালে তার নেতৃত্বেই কলকাতা মাদ্রাসা-ই-আলিয়া ভাগ হয় এবং মাদ্রাসাটি ঢাকার সাবেক ইসলামিক ইন্টারমিডিয়েট কলেজে (বর্তমান কবি নজরুল সরকারি কলেজ) স্থানান্তর করা হয়। তার সময়ে মাদ্রাসায় ইলমে কেরাত ও তাজবিদ বিভাগের প্রবর্তন করা হয়। মোহাম্মদ জিয়াউল হক পূর্ব বাংলা সরকারের মাদ্রাসা শিক্ষা বোর্ডের রেজিস্ট্রার, বেঙ্গল মাদ্রাসা বোর্ডের সহ-সভাপতি, কলকাতা বিশ্ববিদ্যালয়ের সিনেট সদস্য, ঢাকা বিশ্ববিদ্যালয়ের এক্সিকিউটিভ কাউন্সিল ও একাডেমিক কমিটির সদস্য, এশিয়াটিক সোসাইটির সদস্য, শিক্ষা সংক্রান্ত মওলা কমিটি ও খোদাবখস কমিটি এবং মুয়াজ্জম কমিটির সদস্য ছিলেন। ব্রিটিশ সরকার ১৯৩৪ সালে শিক্ষাক্ষেত্রে বিশেষ অবদানের জন্য তাকে ‘খান বাহাদুর’ উপাধিতে ভূষিত করে। তিনি ১৯৫৪ সালে চাকরি থেকে অবসর গ্রহণ করেন। ১৯৫৬ সালে ঢাকায় প্রতিষ্ঠা করেন পুস্তক প্রকাশনা প্রতিষ্ঠান মাওলা ব্রাদার্স।
১৫ এপ্রিল ১৯৫৮ সালে ঢাকায় তিনি মৃত্যুবরণ করেন।
যোগাযোগ ভিত্তিক ট্রেন নিয়ন্ত্রণ

যোগাযোগ ভিত্তিক ট্রেন নিয়ন্ত্রণ (সিবিটিসি) একটি রেল সংকেত ব্যবস্থা, যা ট্র্যাফিক এবং ট্র্যাক সরঞ্জামগুলির মধ্যে ট্র্যাফিক পরিচালনা এবং অবকাঠামো নিয়ন্ত্রণের জন্য টেলিযোগাযোগ ব্যবহার করে। সিবিটিসি সিস্টেমগুলির মাধ্যমে, ট্রেনের সঠিক অবস্থানটি সনাতন সিগন্যালিং সিস্টেমগুলির চেয়ে বেশি সঠিকভাবে জানা যায়। এর ফলে রেলওয়ে ট্র্যাফিক নিয়ন্ত্রণের আরও কার্যকর এবং নিরাপদ উপায়ে ফলাফল হয়। সুরক্ষা বজায় রাখতে বা এমনকি উন্নতি করার সময় মেট্রোগুলি (এবং অন্যান্য রেলওয়ে সিস্টেমগুলি) হেডওয়ে উন্নত করতে সক্ষম হয়।
ডুমুরিয়া থানা

বাংলাদেশ খুলনা বিভাগে ডুমুরিয়া উপজেলায় আওতাধীনে ডুমুরিয়া থানা অবস্থিত এবং থানায় ১৪ টি ইউনিয়ন প্রশাসনিক এলাকা রয়েছে।
ডুমুরিয়ায় অবস্থিত। এখানে ১৪টি প্রশাসনিক এলাকা রয়েছে।
২০১৯ সালের আদামশুমারি অনুযায়ী মোট জনসংখ্যা ৩,০৫,৬৭৫।
বাদল ভট্টাচার্য

বাদল ভট্টাচার্য একজন ভারতীয় রাজনীতিবিদ ছিলেন। তিনি ১৯৯৯ সাল থেকে ২০০১ সাল পর্যন্ত পশ্চিমবঙ্গ বিধানসভায় অশোকনগর বিধানসভা কেন্দ্রের বিধায়ক হিসেবে দায়িত্ব পালন করেছিলেন। তিনি পশ্চিমবঙ্গ বিধানসভায় ভারতীয় জনতা পার্টির প্রথম বিধায়ক ছিলেন। তিনি ২০১৫ সালের ১ নভেম্বর ৭০ বছর বয়সে মৃত্যুবরণ করেন।
বাংলাদেশী মহিলা টুয়েন্টি২০ আন্তর্জাতিক ক্রিকেটারদের তালিকা

এটি হচ্ছে বাংলাদেশ মহিলা টুয়েন্টি২০ আন্তর্জাতিক ক্রিকেটাদের তালিকা বিশেষ। ২০১২ সালের মার্চে দলটি গঠনের পর থেকে এখন পর্যন্ত মহিলাদের টুয়েন্টি২০ আন্তর্জাতিক খেলায় প্রমিলা ক্রিকেটার বাংলাদেশ জাতীয় মহিলা ক্রিকেট দলের প্রতিনিধিত্ব করেছে। একটি টুয়েন্টি২০ আন্তর্জাতিক ক্রিকেট খেলা মুলত দুটি দেশের প্রতিনিধিত্বকারী দলের মধ্যে হয়ে থাকে, যাদের প্রত্যেকের আন্তর্জাতিক ক্রিকেট কাউন্সিল (আইসিসি) কর্তৃক নির্ধারিত টুয়েন্টি২০ আন্তর্জাতিক দলীয় মানদন্ডের মার্যাদা থাকতে হয়। টুয়েন্টি২০ আন্তর্জাতিক খেলাটি হয়ে থাকে টুয়েন্টি২০ ক্রিকেট এর নিয়মানুসারে। এই তালিকায় যেসকল খেলোয়াড় একটি হলেও টি২০আই খেলেছে তাদেরকেও অন্তর্ভুক্ত করা হয়েছে এবং তালিকাটি সাজানো হয়েছে তাদের অভিষেকের ক্রম অনুসারে। যদি কোন খেলায় একের অধিক খেলোয়াড় অভিষেক করে থাকে তাহলে তাদেরকে নামের বর্ণানুসারে সাজানো হয়েছে।
বিজয়চন্দ্র মজুমদার

বিজয়চন্দ্র মজুমদার (২৭ শে অক্টোবর ১৮৬১ — ৩০ শে ডিসেম্বর ১৯৪২) একজন বাঙালি কবি, ভাষাতত্ত্ববিদ প্রত্নতাত্ত্বিক ও গবেষক। তিনি সর্বপ্রথম চর্যাপদের ভাষা নিয়ে আলোচনা করেন।
বিজয়চন্দ্র মজুমদার ২৭ শে অক্টোবর, ১৮৬১ খ্রি. বাংলাদেশের ফরিদপুরের খানাকুলে জন্ম গ্রহণ করেন। পিতার নাম হরচন্দ্র মজুমদার। হুগলি ব্রাঞ্চ স্কুল থেকে প্রবেশিকা, কলকাতার মেট্রোপলিটন কলেজ থেকে বি এ (১৮৮৫) এবং  ১৮৯৫ খি. বি এল পরীক্ষায় উত্তীর্ণ হন । সাহিত্য ইতিহাস বিজ্ঞান ও আইনের উপর তার সমান দখল ছিল।
কর্মজীবন শুরু করেন বামড়া ফিউডেটরি স্টেটের রাজপুত্রের প্রাইভেট টিউটর (১৮৮৫) হিসাবে। পরবর্তীকালে উক্ত স্টেটের কাউন্সিলের প্রেসিডেন্ট হন। চল্লিশ বৎসরকাল তিনি সোনপুর রাজ্যের আইন-উপদেষ্টার কাজ করেন। পুরী জেলা স্কুলের শিক্ষক (১৮৮৭), সম্বলপুর জেলা স্কুলের প্রধান শিক্ষক (১৮৯১) এবং পরবর্তীকালে সম্বলপুর ও কলকাতা হাইকোর্টে আইন ব্যবসায় রত থাকেন। সংস্কৃত, পালি, প্রাকৃত ভাষায় সমান দক্ষতা অর্জন করে ছিলেন। ভারতীয় ঐতিহ্য সম্বন্ধে বক্তৃতা দিতে তিনি আমন্ত্রিত হয়ে ১৯০৮ খ্রি. লন্ডনের মহাধর্ম সম্মেলনে যোগ দেন। অতিরিক্ত পড়াশোনার জন্য ১৯১৪ খ্রিষ্টাব্দে তিনি অন্ধ হয়ে যান। ১৯১৮ খ্রিষ্টাব্দে তিনি কলকাতা বিশ্ববিদ্যালয়ে অধ্যাপকরূপে যোগদান করেন। জীবনের শেষভাগে দৃষ্টিশক্তিহীনতা তার জ্ঞান পিপাসা বিন্দুমাত্র কমাতে পারে নি। এই সময়ের মধ্যেই তিনি তার বিখ্যাত ' ওড়িশা ইন মেকিং' গ্রন্থটি প্রধানত বিভিন্ন অনুশাসন লিপি থেকে তথ্য সংগ্রহ করে রচনা করেন (১৯২৫)। অনুশাসন ফলকের উপর হাত বুলিয়ে তিনি তার পাঠোদ্ধার করতে পারতেন। তার স্মৃতিশক্তিও ছিল অসাধারণ। অন্ধ হয়েও তিনি যে অক্লান্ত ও অবিশ্রান্তভাবে সাহিত্য ইতিহাস বিজ্ঞান সম্পর্কে গবেষণা করতে পেরেছেন, অসাধারণ স্মৃতিশক্তি তার প্রধান কারণ। ফাল্গুন ১৩২৮ ব. প্রকাশিত বঙ্গবাণী পত্রিকার সম্পাদনা তিনি ও দীনেশচন্দ্র সেন যৌথভাবে নিষ্পন্ন করতেন। বঙ্গবাণী শেষের চার বছর তিনি একাই সম্পাদকের দায়িত্ব পালন করেছেন। এছাড়া 'শারদীয়া বাংলা'(১৩৩৯), 'বার্ষিক শিশুসাথী'(১৩৩৫) সম্পাদনা করেছেন।
তার রচিত কাব্যগ্রন্থ:  "ফুলশর" (১৮৯১),  "যজ্ঞ ও ভস্ম" (১৯৯৮) "কবিতা"," যুগপূজা", "পঞ্চকমালা", "হেঁয়ালি", "ভারতবর্ষের ইতিহাস" (১৯১৫), "প্রাচীন সভ্যতা" (১৯১৫) "এলিমেন্টস অব সোস্যাল অ্যানথ্রোপলজি", "অ্যাবরিজিয়নস অব হাইল্যান্ড অব সেন্ট্রাল ইণ্ডিয়া", "হিস্ট্রি অব দ্য বেঙ্গলী ল্যাঙ্গুয়েজ" প্রভৃতি। "থেরীগাথা" ও "গীতগোবিন্দ" যথাক্রমে পালি ও সংস্কৃত থেকে বাংলায় অনুদিত গ্রন্থ।
৩০ শে ডিসেম্বর ১৯৪২ খ্রিষ্টাব্দে বিজয়চন্দ্র প্রয়াত হন ।